Kasnim, znam. Dok sam se ja odmarala po vrškim čukama Hercegovine, u ministarstvu zdravlja je finalizovan suludi plan koji se fino i naivno zove Preporuka ministarstva zdravlja o tome kako novinari treba da izveštavaju o medicini. Ma nemojte? Pa baš ste se divno setili!\nSela tri novinara (birana po ko zna kom princiopu, pošto ih ni NUNS ni UNS očigledno nisu delegirali za taj posao) i dva doktora i napisali „preporuke“ u kojima se svako malo spočitava – novinar/ka ne sme, novinar/ka mora... Nigde ne piše, da lekari „svete krave“ našeg društva nešto moraju.\nZa početak da se ne plaše toliko za svoje guzice, od nas jadnih malih, slabo plaćenih i neukih novinara. Jer većina nas, uz doduše upečatljive izuzetke, zna da radi ovaj posao. I obavlja ga odgovorno, časno i profesionalno, pogotovo imajući u vidu to koliko smo plaćeni za tako odgovoran posao. Da li je problem kad napišemo da su negde pogrešili, da ministar ne radi kako valja, ako se zapitamo za čije babe zdravlje on priča išta o našem zdravstvu, kad se leči po belom svetu?\nDa li je problem kad neku suvoparnu rečenicu, izgovorenu samo da bi ih razumele kolege načelnici i profesori, pojednostavimo tako da shvati i običan svet, koji je do skoro lekarima gotovo slepo verovao?\nNa žalost, nisam bila u Beogradu, pa nisam prisustvovala „javnoj raspravi“ povodom ovog smešnog dokumenta. Ne moram ni da znam šta je u njemu, dovoljno sam čula. Ideja je toliko luda, da mi prosto dođe da sednem večeras i napišem priručnik: „Kako lekari treba da rade katetarizaciju, bajpas i operaciju na otvorenom srcu“. Razumem se ja u to, napisala sam brat bratu jedno 50 tekstova s tom tematikom… Ali, nisam uradila nijednu operaciju.\nZdravstvo pratim od samog početka rada u dnevnim novinama, 2002. godine. Verujte, neki su mi se saradnici lekari smučili… Ne sporim i da novinara ima raznih, da se mnogo njih opeče, da im se reči izvrću, jednom napisano i izrečeno se teško demantuje…Ne biste verovali šta sam sve doživela od njih – vrlo teško ih „otvorite“, velika većina nema pojma da priča za medije ni da razdvoji bitno od nebitnog (a onda se ljute što mediji eksploatišu nekolicinu onih koji umeju da kontaktiraju s njima), vrlo su sujetni, samopromotivni i često veoma teški za saradnju, ne shvataju suštinu novinarskog posla, insistiraju na autorizacijama, konstrukcijama koje su teške i nisu za novine, sve u svemu, u redakcijama se zna da je zdravstvo jedan od „težih“ sektora.\nDoživela sam i da na mene, u devetom mesecu trudnoće urla direktorka doma zdravlja, jer je utripovala da ja imam nešto protiv nje i da joj „politički“ drmam fotelju. A u stvari, imala je putera na glavi, jer je nekoliko godina kasnije ne samo smenjena, već i uhapšena zbog zloupotrebe službenog položaja i finansijskih mahinacija. Sic!\nDoživela sam i pre neki dan da direktor jednog porodilišta viče na mene usred intervjua s poznatim kardiologom, jer je neko u mom listu pustio pismo čitalaca koje se njemu nije svidelo. Ni luk jela ni luk mirisala, ostah i bez dostojanstva i bez sagovornika za temu, jer je naš dogovoreni intervju, naravno, otkazao…\nNaravno, među njima ima i divnih ljudi, prirodnih, normalnih ili barem profesionalnih, s kojima je zadovoljstvo saradjivati. Ali, sve češće doživljavam da mi odbijaju razgovore, pitanja šaljem na mail, pa mi onda odgovore, ali neadekvatno i nedovoljno. Onda se ljute jer su im rečenice (polupismene i optrerećene stručnim izrazima) menjane. Traže obavezne autorizacije ne shvatajući da mogu da utiču na svoje reči, ali ne i na moje, kao ni na redakcijsku opremu teksta – nedavno mi je jedna nadobudna profesorka, užasnuta što smo za tekst o (ne)opravdanosti genetskih analiza za predviđanje bolesti stavili naslov „Geni vide polovično“, rekla kako geni ne mogu da „vide“ i kako će sledeći put ona da nam rediguje naslov. Što se mene tiče, neće biti sledećeg puta.\nNisam toliko luda da umesto slepo crevo pišem apendiks, umesto temperatura febrilni… Isto važi i za sledeće „preporuke“, koje su izvod iz Pravilnika:\nPrimeri iz novog pravilnika:\nNovinaru nije dozvoljeno da objavljuje informacije o lečenju, metodama, intervencijama, lekovima čija se efikasnost ne može proveriti kod uglednih i referentnih zdravstvenih ustanova i Ministarstvu zdravlja\nInformacija dobijena samo od jednog izvora ne sme biti objavljena ako je nije potvrdio još jedan\nUkoliko je osoba koja radi u zdravstvu osumnjičena za primanje mita, mediji ne bi trebalo da objave ime i prezime osumnjičenog, čak i da ih nadležni saopšte\nUmesto reči „zaraza“ novinar treba da koristi „infekcija“\nUmesto termina „narkoman“ treba koristiti „korisnik droga“\nUmesto „prostitutka“ koristi se termin „seksualna radnica“, dok se „prostitutka“ koristi samo ako je reč o maloletnoj osobi koja pruža seksualne usluge\nMnoge termine, poput „osobe s invaliditetom“, pišemo u dogovoru sa sagovornicima, utvrdimo konsenzusom koji je termin najprikladniji. Ali to se, drage moje neznalice ne rešava proglasima, već edukacijom novinara, seminarima, dogovorom. Put je prirodno takav da je bilo logično da u dogovoru s lekarima, lekarskom komorom ili čak ministarstvom novinarska struka izradi dokument, kodeks koji bi predstavljao najbolju praksu u izveštavanju, na obostranu korist.\nOvako, mi smo stoka koja pokušava da njih jadne i poštene unizi opanjka, da piše o njihovim greškama, o njihovim skupim životima zaraženim „čašću“ od pacijenata, o njihovoj gramzivosti za titulama bez mnogo istinskog altruizma koji bi trebalo da stoji u osnovi ovog zanimanja. Meni, lično, najveći je hit izjava kako novinari ne bi smeli da prime ništa vrednije od olovke i notesa simpatično.\nZa razmišljanje, evo i stava Rodoljuba Šabića, s kojim se u potpunosti slažem Šlagvort za razmišljanje na temu\nTags: lekari, ministarstvo zdravlja, novinari, pravilnik, sramota\nTweets that mention Bedno piskaralo » Kad lekari izdaju recepte za piskarala -- Topsy.com | 2. јун 2010.\nDa li blogeri mogu da pokrenu ostavku Ministra zdravlja Tomice Milosavljevića? | Dragan Varagic | 5. јул 2010.\nfeed.blog.rs » Blog Archive » Da li blogeri mogu da pokrenu ostavku Ministra zdravlja Tomice Milosavljevića? | 5. јул 2010.\nDokle će Tomica da nam se dešava? | Pedya Milicevic's Blog | 7. јул 2010.\nBesplatna pravna pomoć za novinare | 25. јул 2011.


Kongresni centar Master Novosadskog sajma obeležava deceniju uspešnog rada\nBack PRIVREDA INSTITUCIJE Kongresni centar Master Novosadskog sajma obeležava deceniju uspešnog rada\nponedeljak, 19 decembar 2016 09:33\nKongresni centar „Master“ Novosadskog sajma ove godine, obeležava deceniju postojanja i uspešnog rada, koju će svečano obeležiti u sredu, 21. decembra, u 17 časova, u Velikoj sali Kongresnog centra „Master“, Hajduk Veljkova 11.\nProslavi jubileja pridružiće se i Kongresni biro Srbije, koji je osnovao jaku mrežu usluga u kongresnoj industriji sa glavnim ciljem da promoviše Srbiju kao destinaciju za održavanje međunarodnih kongresa. Klub kongresnih ambasadora Srbije će, upravo, na proslavi desetogodišnjice rada Kongresnog centra „Master“ biti proširen novim članovima, istaknutim pojedincima. Biće to prilika da se iskaže zahvalnost onima koji su doprineli razvoju kongresne industrije u Srbiji, ali i da se učvrsti partnerski odnos sa Kongresnim centrom Novosadskog sajma.\nTuristička organizacija Srbije, kroz sektor Kongresnog biroa Srbije, promoviše našu zemlju\nkao destinaciju za održavanje međunarodnih kongresa. Partneri su hoteli, kongresni prostori, specijalizovane agencije i ostali pružaoci usluga u kongresnoj industriji. Poseban značaj imaju zajedničke aktivnosti sa domaćim profesorima, naučnicima i stručnjacima čiji ugled u međunarodnim asocijacijama im omogućava da podnesu kandidaturu za održavanje međunarodnih skupova u Srbiji. Uspešna saradnja u kontinuitetu doprinela je da se kao zemlja već nekoliko godina zaredom nalazimo među prvih 50 destinacija u svetu, mereno brojem skupova međunarodnih udruženja.\nZbog svega navedenog, osnovan je Klub kongresnih ambasadora Srbije sa idejom da se istaknutim pojedincima oda priznanje za njihov entuzijazam i rad na promovisanju zemlje, i kao podsticaj za buduću saradnju kongresne industrije i strukovnih udruženja aktivnih na međunarodnom planu. Dosadašnji članovi Kluba kongresnih ambasadora Srbije postali su predstavnici domaćih udruženja koji su, zajedno sa kongresnom industrijom u našoj zemlji, prošli čitav put u pripremi i dobijanju kandidature za održavanje međunarodnog skupa.\nDodela nagrada biće održana u Novom Sadu, drugom po veličini i značaju univerzitetskom\ncentru i kongresnoj destinaciji u Srbiji, čiji Kongresni centar slavi deset godina uspešnog rada. Stoga će ovo istovremeno biti prilika da se iskaže zahvalnost partnerima koji su, kroz saradnju sa Kongresnim centrom „Master“, dali doprinos razvoju kongresne industrije u Srbiji.


» Početak nove coaching čarolije Početak nove coaching čarolije | Coaching Akademija\nPočetak nove coaching čarolije\n23/10/2015 | Novosti\nSigurni u podršku celokupnog tima NLP Instituta, na čelu sa Slavicom Squire – potpredsednikom Evropske Coaching Asocijacije i prvim NLP Trainer & Master Coachem u Srbiji, nova grupa polaznika Coaching Akademije započela je 15.oktobra 2015. svoje putovanje u novu dimenziju lične promene.\nNasmejani, zadovoljni, željni novih znanja, polaznici su tokom četiri dana treninga kroz ozbiljnu edukaciju, najnovije coaching pristupe, efikasne alate i tehnike, uspeli da otkriju apsolutnu korisnost jedne od najplemenitijih profesija današnjice i tako nauče kako da podrže svoje klijente na putu ka najboljoj verziji sebe!\nKoja je razlika između coacha, savetnika, mentora i terapeuta, kako nam coaching pristup može omogućiti brzo i efikasno napredivanje na ličnom i profesionalnom planu, neki su od odgovora koje su dobili polaznici Coaching Akademije.\nKako kreirati svoj pristup, podržati klijenta, problem pretvoriti u izazov, pronaći svoju svrhu i pomoći drugima da istraže i razviju sve svoje potencijale, predstavlja važan deo edukacije na Coaching Akademiji. Kroz interaktivne vežbe, svako od polaznika našao se u ulozi kako coacha, tako i klijenta i na sebi osetio svu učinkovitost ovog pristupa moderne psihologije.\nPolaznici su se upoznali sa načinima na koje profesionalni coaching pozitivno utiče i menja naš i živote ljudi u našoj okolini. Zahvaljujući originalnom pristupu Slavice Squire, polaznici su na spontan, interesantan i kreativan način saznali:\nkako motivisano provesti svaki radni dan;\nkako dostići svoj pun potencijal;\nkako jasno kreirati i ostvariti cilj.\nDeo atmosfere možete pogledati ovde.\nZahvalni smo svim našim divnim polaznicima na ukazanom poverenju, energiji i želji da se razviju u pravcu nekih od najuspešnijih profesionalnih coacheva današnjice.\nUkoliko želite i vi da dođete do odgovora koji vam mogu promeniti život na bolje, naučite kako da ostvarite svoje ciljeve, oslobodite se strahova, treme ili jednostavno da zablistate i privatno, zakažite coaching sesiju na NLP Institutu! Tim vrhunskih, licenciranih coaching stručnjaka pružiće vam apsolutnu podršku u prijatnoj atmosferi našeg NLP Instituta.\nPridružite nam se na predstojećoj Premium edukaciji: Premium edukacije: “Coaching for Leadership Excellence” koju će od 13. Do 15. novembra 2015. godine, održati jedan od najvećih eksperata u oblasti business coachinga – Charles Faulkner. Broj mesta za ovaj izuzetan trening je ograničen, a vašim prisustvom otvarate neograničene mogućnosti za lični i profesionalni uspeh!\nIskoristite popust za rane uplate i rezervišite blagovremeno svoje mesto i: milana@nlpinstitut.com ili putem telefona: 064 6451 398\nDobrodošli na NLP Institut


Konaković napušta SDA, ali ne i premijersku fotelju - Bportal.ba - Najvažnije vijesti iz BiH\nPrema saznanjima Faktora, dosadašnji zastupnici SDA u Skupštini Kantona Sarajevo Elvedin Okerić, Kemal Ademović i Amor Mašović u nastavku mandata neće politički djelovati u Klubu SDA te će također napustiti stranku.\nKlub vijećnika SDA u Općinskom vijeću Novi Grad Sarajevo će napustiti vijećnik Mirza Selimbegović, Klub vijećnika SDA u Općinskom vijeću Ilidža Nermin Muzur i Tarik Stambolić, a Mustafa Mulić više neće biti dio Kluba vijećnika SDA u Općinskom vijeću Centar.\nOznačeno: elmedin konaković, Kazahstan, kemal ademović, Krim, Nermin Muzur, pandurević, SDA, SDA\nDodičok – ruski otrov za BiH: “Crna Gora, Makedonija, Kosovo su se isčupali iz zagrljaja ruskog medvjeda, BiH to nije u stanju sama uraditi”\nPiše: SENAD AVDIĆ Wess Mitchell, pomoćnik državnog sekretara Sjedinjenih Američkih Država za Evropu i Euroaziju, pola godine nakon što ga je Senat imenovao na tu dužnost, početkom nedjelje krenuo je na svoju prvu turneju po zemljama regije. Već je obišao Kosovo, Makedoniju i Srbiju, nakon čega su na red došle Grčka i Kipar. To što […]\nŠatorović, desna ruka dosadašnjeg predsjednika Ismeta Bajramovića i njegov favorit za novog predsjednika, kako saznaju Vijesti.ba, prijavljen je za više slučajeva korupcije i zloupotrebe položaja u Kantonu Sarajevu i u Zeničko-dobojskom kantonu. Kako je potvrđeno, jedan od ključnih svjedoka je prije nekoliko dana dao iskaz u Tužilaštvu Kantona Sarajevo, a obimna dokumentacija je ranije dostavljena. […]


Venčanice Vera Wang su apsolutni hit u svetu. Danas se oko ovih glamuroznih venčanica otimaju svetske zvezde. Neki ih smatraju za najlepše venčanice, neki ne, ali jedno je sigurno. Ako postoje neke venčanice u kojima svetske zvezde žele biti na svom venčanju, to su ove venčanice.\nVera Wang kreira venčanice za moderne mlade i karakteriše ih artistička silueta, asimetrični detalji i luksuzni ukrasi. Prave se od najluksuznijih materijala i spadaju u najlepše venčanice na svetu.\nVera Wang venčanice na našem sajtu\nBroj kolekcija venčanica: 6\nBroj modela venčanica: 80\nVera Wang je rodjena u Njujorku i svoju karijeru u svetu venčanica je započela davne 1990. Poznata je po svom nonšalantnom pristupu modi, stilu i luksuzu. Vera Wang venčanice odslikavaju njenu viziju životnog stila. Njene venčanice su simbol luksuza i stila, njene venčanice su simbol prestiža.\nSavet modnih dizajnera Amerike je 2005. godine nominovao Veru Wang za prestižnu nagradu "Modni dizajner godine". Ta nagrada je bila dokaz njenog truda, zalaganja, i kreativnosti koju je ispoljila u kreiranju venčanica.\nVera Wang saradjuje sa vodećim proizvodjačima venčanica. Ima više od 200 upošljenih. Pored kolekcije venčanica, Vera Wang ima i svoje kolekcije naočara, parfema, dušeka, jastuka, torbi, cipela…\nOvlašćeni distributer Vera Wang venčanica: ne postoji u Srbiji.\nKao po običaju, Vera Wang, kraljica venčanica, nas svake sezone iznenadi. Ovoga puta je pripremila krajnje originalnu kolekciju venčanica. Dominantna boja za sezonu 2013 je crvena i sve njene varijacije.\nProšle godine su bile aktuelne crne venčanice, a ove crvene i braon venčanice. Šta će nam pripremiti Vera Wang za sledeću godinu, ostaje da sačekamo.\nU svakom slučaju, biće nešto originalno, jer kraljica je kraljica.\nVENČANICE VERA WANG 2012\nVenčanice Vera Wang 2012 predstavljaju najnoviju kolekciju venčanica ove svetske ikone na polju venčanica. To su luksuzne venčanice za žene sa stilom.\nNeki od najvećih svetskih brendova (Pronovias, San Patrick, Manuel Mota...) izbacuju dve kolekcije godišnje, jedna kolekcija je početkom godine i odnosi si se na aktuelnu godinu, a druga koja izlazi na jesen predstavlja pretkolekciju za sledeću godinu. Toj pretkolekciji se početkom sledeće godine dodaju nove venčanice i tako se dobiju kolekciju za tu godinu.\nVera Wang ima nešto drugačiji koncept, ona izbacuje dve kolekcije godišnje, na proleće i na jesen. Tako da je ova kolekcije za jesen 2012.godine pandam pretkolekciji Pronoviasa za 2013.godinu. Karakteristike kolekcije: dominiraju crne venčanice, krem venčanice i kombinacije ovih boja, pri čemu su venčanice sačinjene od visoko kvalitetnih materijala.\nVera Wang jesen/zima 2012\nVenčanice Vera Wang 2011 se sastoje od dve kolekcije venčanica: venčanice leto 2011 i venčanice zima 2011. U nastavku je prikazana prva kolekcija za leto 2011.\nU nastavku je prikazana druga kolekcija za zimu 2011 koja nudi brojne mogućnosti nevestama. Odlikuje je moderan rafinirani stil pri čemu svaka venčanica ima osobnost i istinski ilustruje značenje "mode".\nVENČANICE VERA WANG 2010\nVenčanice Vera Wang 2010 su venčanice koje zrače običnu lepotu i eleganciju. Ovaj nostalgična kolekcija venčanica je inspirirana pesmom Cecil Beaton "My Fair Lady", čije tumačenje se može videti kroz dramatične linije i odvažnije siluete. Vera Wang venčanice su sanjive venčanice, bogate teškim francuskim tilom.\n<< Pronovias venčanice Demetrios venčanice >>


Neredi izbili na svetilištu u Jerusalimu zbog posete izraelskog poslanika\nBeta 29. maja 2022. 09:50\nIzraelski poslanik ultranacionalista Itamar Ben-Gvir je danas u pratnji desetina svojih pristalica došao na najosetljivije sveto mesto u Jerusalimu, što je navelo Palestince da bacaju kamenice i petarde na izraelske policajce razmeštene u blizini.\nNeredi su izbili uoči marša izraelskih ultranacionalista planiranog za popodne kroz muslimanski kvart jerusalimskog Starog grada.\nOko 3.000 izraelskih policajaca angažovano je da se danas brine o redu i miru u Jerusalimu.\nIzraelski lideri kažu da će maršom biti obeleženo osvajanje istočnog Jerusalima, uključujući Stari grad, u Šestodnevnom ratu 1967. godine.\nOni tvrde da će čitav Jerusalim ostati večna prestonica Izraela, a Palestinci nameravaju da taj deo Jerusalima bude glavni grad njihove buduće države i marš smatraju provokacijom.\nProšle godine je takav marš izazvao 11-dnevni rat Izraela i ekstremista u pojasu Gaze.\nNeredi su danas izbili na mestu svetom i za Jevreje i za muslimane.\nTamo se nalazi džamija Al-Aksa, treća po značaju u islamu. To je takodje najsvetije mesto za Jevreje koji ga zovu Brdo hrama jer su se tamo nalazili biblijski hramovi.\nNesporazumi o pravu na svetilište izazvali su više puta nasilje izmedju dva naroda.\nItamar Ben-Gvir predvodi malu opozicionu ultranacionalističku stranku i sledbenik je pokojnog rabina Meira Kahane, čija je stranka bila zabranjena.\nPalestinci su za vreme njegove posete uzvikivali „Bog je velik“ , a on je u pratnji izraelske policije takodje vikao:“Jevrejski narod živi“.\nGrupe Palestinaca koje su se zabarikadirale u džamiji su kasnije počele da bacaju kamenice i petarde u pravcu policajaca koji nisu odmah odgovorili.\nMarš će ove godine biti održan u vreme pojačane napetosti. U proteklim mesecima izraelski policajci su se više puta sukobili sa palestinskim demonstrantima na svetilištu i rasterivali ih gumenim mecima i šok bombama.\nU isto vrme najmanje 19 ljudi su ubili palestinski napadači u Izraelu i na Zapadnoj obali, a više od 35 Palestinaca poginulo je u izraelskim vojnim operacijama na okupiranoj Zapadnoj obali.\nMnogi ubijeni su bili palestinski ekstremisti, ali je ubijeno i nekoliko civila, uključujući dugogodišnju novinarku Al Džazire Širin Abu Akleh.\nNa osnovu statusa kvo jevrejski vernici mogu da posećuju svetilište, ali im nije dozvoljeno da se tamo mole.\nU proteklim godinama medjutim sve više Jevreja posećuje Brdo hrama i neki se tamo tiho mole, što je izazvalo bojazan Palestinaca da Izrael namerava da preuzme kontrolu nad svetilištem.\nIzrael to poriče tvrdeći da je posvećen statusu kvo.


Policija uhapsila kradljivce sefa - JUGPRESS\nPolicija uhapsila kradljivce sefa\nPostavio: Jugpress Juni 14, 2018\nPripadnici Ministarstva unutrašnjih poslova u Leskovcu, u saradnji sa Osnovim javnim tužilaštvom, rasvetlili su krivična dela teška krađa i neovlašćeno korišćenje tuđeg vozila i uhapsili S.S. (1965) i I.K. (1983) iz Leskovca, zbog postojanja osnova sumnje da su izvršili ta krivična dela, saopštila je policija.\nOni se sumnjiče da su, u noći između 28. i 29. aprila ove godine, u Leskovcu obili porodičnu kuću iz koje su ukrali metalni sef sa novcem i drugim dragocenostima. Nakon toga, sef su stavili u automobil “reno senik”, vlasništvo oštećenog i pobegli u pravcu Hisara.\nPolicija je metalni sef i zapaljeno vozilo “reno senik” pronašla u blizini vikend naselja “Partizanska česma”.


Povodom 10.decembra, Međunarodnog dana ljudskih prava\nRad pravne službe\nVeliki uspeh SO „DELPHI PACKARD“ DOO, NOVI SAD na zimskim RSI\nDatum kreiranja: 10 decembar 2018\nSavez samostalnih sindikata grada Novog Sada i opština povodom Međunarodnog dana ljudskih prava, 10.decembra, mora da podseti javnost na neka od osnovnih načela Deklaracije o ljudskim pravima koja je doneta pre tačno 70 godina:\n- pravo čoveka da radi i slobodno izabere zaposlenje, te da bude plaćen bez diskriminacije jednako kao i drugi ljudi koji rade jednak posao (čl. 23.),\n- pravo na sindikalno organizovanje radnika (čl. 23.),\n- pravo na dnevni odmor i plaćeni odmor od rada (čl. 24.),\n- pravo na socijalnu zaštitu u svrhu osiguranja temeljnog dostojanstva čoveka (čl. 22.),\n- pravo na dostojanstven životni standard (čl. 25.),\n- pravo na zaštitu materinstva i detinjstva (čl. 26.)…\nOvom prilikom, postavićemo pitanje da li u Srbiji danas možemo izgovoriti bilo koje od ovih načela ljudskih prava, a da ne poznajemo makar jednu osobu kojoj je to uskraćeno, odnosno nije omogućeno?\nVeliki broj novih radnih mesta koja se otvaraju, veliki broj Zakonskih i podzakonskih akata koji se donose, za posledicu imaju upravo suprotno – nesigurna i nedovoljno plaćena radna mesta, otežavanje i umanjivanje prava porodiljama, degradaciju životnog standarda i dostojanstva radnika kao normalnog čoveka. Koliko ljudi ne sme ni da pomisli na dnevne i godišnje odmore, a kamo li na sindikalno organizovanje?\nDeklaracija o ljudskim pravima nastala je na ideji jednakih šansi za sve članove društva i potekla je pre svega iz ljudskih moralnih shvatanja. Čini se, nažalost, da su neka društva ipak otišla korak u nazad i da se napredak, ali i opstanak civilizacije odnosno moralnih vrednosti društva ozbiljno dovodi u pitanje.\nNa svim članovima društva je, a naročito na onima koji imaju moć i čast da odlučuju o sudbini drugih, da se čvrsto drže poštovanja ljudskih prava kako bi uopšte smeli o tome da razgovaramo i kako bi pokolenjima ostavili u amanet ono vredno što smo i mi nasledili.\nDostojanstven rad za svakoga jedan je od osnovnih uslova opstanka civilizacije.


Zbog putnice koja je odbijala nositi masku, avion American Airlinesa se vratio u Majami | Kosova.info\nDom|Najnovije|Zbog putnice koja je odbijala nositi masku, avion American Airlinesa se vratio u Majami\nZbog putnice koja je odbijala nositi masku, avion American Airlinesa se vratio u Majami\nPutnički avion “American Airlinesa” na relaciji Majami-London okrenuo se iznad Atlantika i vratio u SAD zbog jedne putnice koja je odbila nositi masku, javlja “CNN”. Avion se vratio u Majami sat i 48 minuta nakon uzlijetanja iz tog grada.\nLet American Airlinesa iz Miamija za London vraćen je u Majami zbog putnice koja je odbila postupiti prema federalnom zahtjevu o nošenju maske – saopćili su iz American Airlinesa. Policija u Majamiju potvrdila je da su zaprimili prijavu o putnici koja je odbila nositi masku na letu.\nPutnica je uhapšena, a let na kojem je bilo 129 putnika i 14 članova posade je otkazan zbog čega se American Airlines ispričao putnicima.\nPrema podacima Američke federalne zrakoplovne agencije (FAA), ove godine zabilježena je 151 prijava o putnicima koji su stvarali probleme na letovima, od čega su se čak 92 prijave odnosile na nošenje maski\nKurti o Privrednom sudu: Ovaj zakon će imati veoma pozitivan ekonomski uticaj


"Mene će večeras streljati..." - Bosnjaci\n"Mene će večeras streljati..."\nOdmah nakon završetka Drugog svjetskog rata i ulaska partizana u sandžačke gradove, komunistička vlast je donijela odluku da po kratkom postupku kažnjava sve one koji po njihovoj procjeni nisu bili na liniji rečima. Na nišanu novopečenih vlastodržaca našli su se gotovo svi ugledniji Bošnjaci iz toga vremena,koji nisu bili članovi partizanskog pokreta. Prema riječima savremenika toga doba i onih koji su iza sebe ostavljali pisane tragove, oni mirni građani, pogotovu oni imućniji, pismeniji i ugledniji Bošnjaci koji su znali da ničim nisu ukaljali ruke ni porodični ugled, i računali su da mogu da ostanu da slobodno žive u svojim mjestima, odbijajući dakle da napuste svoja imanja, našli su se na udaru novih vlasti.\nNjih je bukvalno gutala noć, a od tada je ostala izreka "dvojica bez duše, treći bez glave", jer je dovoljno bilo da neko ponišani prstom na nekog čovjeka, pa da toga odvedu i da ga porodica više nikad ne vidi. Jedno od najmasovnijih i najorganizovanijih strijeljanja neistomišljenika se odigralo na Hadžetu, danas gusto naseljenoj novopazarskoj mahali, a tada nenaseljenoj poljani podno brda Tepe.\nU savezničkom bombardovanju Novog Pazara iza bačenih bombi su na Hadžetu ostali krateri koje su egzekutori iskoristili kao masovne grobnice za sve strijeljane Bošnjake. Interesujući se za ovu temu, autor ovog teksta je došao do pisma u kome Osman (Zvizdić - brat Hasana Zvizdića) iz Sjenice, unaprijed svjestan onoga što ga čeka te noći ispod jastuka svoje supruge Lutve, ostavlja svoje posljednje napisano pismo. Original ovoga pisma je kod njegovog sina Huseina koji danas sa svojom porodicom živi i radi u Njemačkoj.\nU to vrijeme počinje otimačina imovine najbogatijih ljudi. Pripadnici OZNE prate viđenije ljude i bilježe sve one koji sa njima imaju bilo kakvu vrstu kontakta. Ne dugo zatim dolazi do masovnih hapšenja, hapšeni se odvode u zatvor koji se nalazi pored zgrade tadašnjeg suda, a svjedoci ističu da su mučenja do te mjere bila surova da su se stanovnici tog naselja iseljavali u druge dijelove grada, jer nisu mogli da slušaju jauke onih koji su bili iza zidina novopazarskog zatvora. Pomoć u životnim namirnicama, od strane Ujedinjenih nacija (UNRA) dijeljena je uglavnom porodicama čiji su prvaci bili komunisti, dok bi se "izabrane porodice" ostavljale gladne. Ljude su uglavnom strijeljali noću, a rijedak izuzetak je bio tadašnji predsjednik opštine Novi Pazar, Aćif efendija Hadžiahmetović koji je na Hadžetu 21. Januara 1945. godine zajedno sa svojim prijateljima strijeljan usred bijela dana.\nBošnjačka riječ 2, str. 18, 19


JUBILARNI PETI MEĐUNARODNI BEOGRADSKI PLIVAČKI MARATON “ADA MEĐICA” | Najnovije vesti - Srbija danas\n02.08.2021. • 11:34 Promo\n- Ovaj plivački maraton je potpuno jedinstven iz razloga što se pliva i uzvodno i nizvodno zbog čega predstavlja pravi izazov za plivače ali je ujedno i najbezbednija staza za takmičenje u Srbiji – kaže osnivač i idejni tvorac, gospodin Saša Vasić, inače plivački maratonac sa iskustvom dugim preko 15 godina i prvi zabeleženi plivač koji je oplivao Adu Međicu.\n- Kao organizatori ovog takmičenja nastojimo da promovišemo plivanje u otvorenim vodama i približimo prednosti i čari uživanja plivanja u rekama i jezerima u odnosu na plivanje u bazenima, posebno mlađim generacijama koje su se umnogome otuđile od reka – kaže Ljiljana Vukotić, predstavnica organizatora takmičenja.\nSvi koji žele da oprobaju svoje plivačke veštine u otvorenim vodama mogu se prijaviti popunjavanjem on line prijave na sajtu Saveza za daljinsko-maratonsko i masters plivanje Srbiji ili na licu mesta u subotu, 07. avgusta do 11:00 h.\nPlivački maraton Međunarodni beogradski plivački maraton Ada Međica


Press Online :: Džet set :: Marija Kulić uzima sav Miljanin i Zolin NOVAC:Traži veštačenje za ćerku!\nZadrugarka Marija Kulić doživela je nervni slom jer njena ćerka Miljana nije otišla na kiretažu, te je rešila da stvari uzme u svoje ruke!\n- To što su oni zamislili neće da im prođe dok je moja glava zdrava. Sad ću ja da tražim psihijatrijsko veštačenje o određivanju njene poslovne sposobnosti, pa će ljudi koji su izučili neke škole da odluče. Kome ovo dvoje da budu roditelji? Kockar, puši travu, pije, ona sa njim isto na kocku, lenčuga...\n- To nije za dete i nije dete za svakoga! Ja ću da tražim veštačenje i zbog kontrolisanja para, onda će i njene i njegove pare da budu kod mene. Dosta su me oni pravili na budalu - pričala je Marija Tomoviću a on je ćutke slušao.


Ukrajinski general: Zbog NATO-a možemo ostati bez još nekoliko oblasti - alo.rs\nAUTOR: Sputnjik/D.S. DATUM I VREME: 08.04.2021. 11:46\nOn je naglasio da Ukrajina ne može da pobedi u ratu bez učešća Severnoatlantske alijanse, ali, tvrdi on, ova organizacija neće učestvovati u borbama.\nMešanje NATO-a u situaciju na istoku Ukrajine može dovesti do toga da Kijev izgubi još nekoliko oblasti na jugoistoku zemlje, smatra bivši šef uprave za istrage Službe bezbednosti Ukrajine, general-major Vasilij Vovk.\n- Svi znaju da bez NATO-a nećemo nikad pobediti u ratu, ako krenemo u taj rat. Prvo pitanje: ako budemo u NATO, da li će NATO krenuti u rat protiv Rusije? Veliko pitanje. Teško. Najverovatnije, ne. Sada nemamo ni Krim, ni deo Donbasa. I govorimo da treba da idemo u NATO. Niko nas neće ni uzeti u NATO, niko nas neće braniti u takvoj situaciji, kada država nema kontrolu nad celom svojom teritorijom - objasnio je general.\n- Biće gore, ako mi, npr. dovedemo NATO na desnu obalu, za zatim nam kažu kao u Gruziji: „Izvinite, mi se povlačimo“. Povlačiće se sve dok iza njih ne ostane Harkovska, Donjecka, Hersonska, Nikolajevska oblast - rekao je Vovk.\nNamirnice iz kuhinje za koje nikad ne biste rekli da mogu da vam pomognu u čišćenju\nApril je pravo vreme da oplemenite svoje prozore cvećem\nNaša reprezentativka izborila učešće na OI\nŠokantna transformacija Bali Bega koji je zaludeo Srpkinje, popularni glumac više ne izgleda isto! (FOTO)\nTajna haljine princeze Ane je izašla na videlo: Ćerka Elizabete II čudom je izbegla nesreću


Grčka na udaru 'Penelope', odron i evakuacija na Lezbosu\nIzvor: Radio Televizija Vojvodine, 25.Nov.2018, 18:19 (ažurirano 02.Apr.2020.)\nOčekuje se da će olujni sistem "Penelopa" danas pogoditi Grčku i da će se sa zapada širiti po celoj zemlji, a istovremeno je na Lezbosu došlo do odrona zbog čega će biti evakuisano 29 građevinskih objekata.\nOčekuje se da će "Penelopa" pogoditi ostrva u Jonskom moru i zapadnu obalu Grčke danas po podne i da će tokom noći nastaviti da se kreće ka istoku, gde će sutra zahvatiti Atiku i veći deo zemlje, prenosi ANA.\nPrema prognozi atinske meteorološke >> Pročitaj celu vest na sajtu Radio Televizija Vojvodine << službe, vremenske prilike se pogoršavaju, sa jakom kišom i olujama koje bi mogle biti praćene gradom ili snegom na višim područjima.\nReč je o olujnom sistemu koji se formirao iznad Italije i za koji se očekuje da će se pomerati istočno prema Grčkoj do idućeg četvrtka, donoseći značajne i možda razorne kišne padavine u više delova zemlje, a krajem nedelje moguć je i sneg na severu zemlje.\nBiće evakuisano 37 osoba u Plomariju, navodi grčka agencija.\nLekas je grčkoj agenciji rekao da je odron uzrokovan kombinacijom više faktora, uključujući morfologiju kopna, manju seizmičku aktivnost, intenzivne kišne padavine i geologiju terena.\nVesti-online.com: Grčka na udaru "Penelope"\nGRČKOJ PRETI NEVIĐENA KATASTROFA! Uskoro će ih pogoditi "PENELOPA"! Naređena hitna evakuacija! (FOTO)\nOčekuje se da će olujni sistem "Penelopa" danas pogoditi Grčku i da će se sa zapada širiti po celoj zemlji, a istovremeno je na Lezbosu došlo do odrona zbog čega će biti evakuisano 29 građevinskih objekata...Očekuje se da će "Penelopa" pogoditi ostrva u Jonskom moru i zapadnu obalu Grčke...


GLUMILA JE U FILMU "NATAŠA" Nije uspela da upiše Akademiju, a svi smo se divili njenom talentu! Evo kako danas izgleda i čime se bavi (FOTO)\nTijana svoj prvi glumački zadatak kao naturščik odigrala je uz najpoznatije glumce Nedu Arnerić, Anicu Dobru, Dragana Bjelogrlića, Nikolu Đurička i druge, a sve to u režiji Ljubiše Samardžića.\nPosle tako uspešne uloge i saradnje sa vrsnim glumcima Tijana je tri puta bezuspešno pokušala da upiše Fakultet dramskih umetnosti ali nije uspela iako bolju pripremu nije mogla imati. Kako je neretko izjavljivala smatrala je da nisu imali želju da prime nekog ko je već imao glumačkog iskustva već kandidate čiji će oni glumački talenat da oblikuju. S godinama se to očigledno promenilo ali Tijana nije imala sreće pa je na kraju upisala i završila Filozofski fakultet.\nDa apsurd bude još veći, Tijana je za svoju najpoznatiju ulogu osvojila brojne nagrade od "Zlatne arene" u Puli dok je bila nagrađivana na filmskim festivalima u Nišu, Sopotu i Herceg Novom.\nA post shared by ☆T I A N A K O N D I C H☆ (@tijanakondicofficial)\nTijana danas ima 36 godina i posvetila se drugim stvarima. Može se pohvaliti da je autor knjige, dok će se u budućnosti oprobati i kao scenarista i reditelj filma koji je već tri godine u pripremi. Očigledno se sve dešava s razlogom pa je, na neki način neuspeh koji je doživela kada je glumački poziv u pitanju doveo do razvijanja i ispoljavanja neke druge vrste kreativnosti.\nEVO KO JE BIO MILUTIN MRKONJIĆ: Inženjer,\nNI DRAGANA, NI ANA: Ovo je prva ljubav pokojnog\nUMESTO KUĆE OD SRCA ZA SIROMAŠNE GRADIO SEBI\nPoslednji pokušaj da mu se SPASI ŽIVOT:\nMERIMA JE PREŠLA U PRAVOSLAVLJE I PROMENILA\nSKANDAL U NOVOM BEOGRADU! Džejla uhvatila Mariju\nNIJE NI CECA, NI BRENA: Ova naša pevačica ima\n4 GODINE ŽIVE ZAJEDNO: Ko je mlada Nigerijka\nPOTPUNI OBRT I SKANDAL: "Marić izneo laži - on


Cenovnik ZIMA 2020/2021 >>>\nObzirom da je ove godine, tokom cele ski sezone, odobren popust u visini od 5% za sve kupovine preko web shopa, JP "Skijališta Srbije" neće organizovati promotivne periode za skijanje na Kopaoniku kao prethodnih godina.\n1 2 3 4 5 6 > KRAJ\n04.01.2019 | 16:11\n04.01.2019 | 15:47\n04.01.2019 | 12:13\nSten maj men (Android)\n01.12.2018 | 13:56\n01.12.2018 | 11:38\n01.12.2018 | 01:29\n18.11.2018 | 14:34\n18.11.2018 | 12:18\n16.11.2018 | 01:20\n"Imam problem SA zavrsetkom placanja pri kupovini ski pass preko webshopa. 'Izbacuje error intesa...Da li postoji neki problem ?"\n09.11.2018 | 13:23\nImam problem SA zavrsetkom placanja pri kupovini ski pass preko webshopa. 'Izbacuje error intesa...Da li postoji neki problem ?\n08.11.2018 | 11:12\n08.11.2018 | 02:29\nDa Milane, za nasa Skijalista su deca od 12 godine odrasli ljudi, naravno kada treba da se uzmu pare. A kada treba da se nosi kaciga, onda je obavezna za svu decu do 14 godina\n07.11.2018 | 22:17\n06.11.2018 | 20:13\n03.11.2018 | 11:23\n29.09.2018 | 00:36\n70% inace nema tu skijanja mnogo\nHvala, za mene važi ona narodna "što je babi milo..."\n@lolji: ne, popust od 70% vazi za dane Ski Openinga. Ako poslednjeg dana kupujes mozes dobiti popust na taj jedan dan.\nS obzirom da je Ski opening 6-9.12.2018. i da su popusti 70% za ski pass u tom periodu, da li to znači da će četvorodnevni ski pass moći da se kupi sa popustom poslednjeg dana Ski opening-a?\n@Volodja: izvesno je da postoje dva popusta u pretprodaji:\n- 15% u ranoj kupovini preko WebShopa\n- 10% na ExpoZimu\n19.09.2018 | 11:37\nHoce li i ove godine Skijalista Srbije dati popust za rane uplate kao zadnjih godina?\nMislim da je bilo od 1.-15. novembra.\nSram vas bilo (Android)\n19.03.2018 | 16:24\nCena ski pasa je ....ma ne postoji reč niti izraz!!! Sram vas bilo!\nU Banskom sam dobio popust od skoro 30 leva jer sam student. Cak nisu trazili ni index kao potvrdu. Malo je reci da ovde koriste cinjenicu da se niko ne buni na cene, svake godine Kop sve puniji.\nPorodicni ski pas bi trebalo da bude porodicni, dakle uz 2 roditelja idu deca\nU Austriji su deca do 17 godina. Negde postoji kategorija deca do 12 omladinci do 18 ali ovo da su sa 12 godina deca placaju kao odrasli i u porodicnoj ima samo kod nas.\nDakle uz izjavu da je rec o vlastitoj deci u prisustvu roditelja trebalo bi starosnu granicu pomeriti.\nCena ski pasa je tolika sramota da se vise isplati uzimati od preprodavaca za 500 din dnevnu i ako se ne daj boze povredite zovete hitnu pomoc u Raski koja je duzna da dodje, ovo je klasican lopovluk i kradja Srpskog naroda pa neko radi mesec dana za sedmodnevnu ski karu na Kopaoniku sramota.\n17.02.2018 | 21:00\nS;oba, da, posle benzinske pumbe u Brzeću Brzim sa desne strane je objekat u kome se prodaje ski pass. Od 7h im je radno vreme.\n17.02.2018 | 16:48\nJos uvek moze da se kupi pas u Brzecu ?\nPretpostavljam da su kupili ski pas za jednu osobu, pa ga oboje koristili. Ovo, koliko ja znam, nikad nije bilo dozvoljeno. Sad je uvedena duo prenosiva karta, bas za ovakav slucaj, i kosta manje nego dva ski pasa, ali ipak znacajno vise nego jedan.\nОво јесте глупост, али постоји ски пас који родитељи могу да деле, неких 50% је скупљи него поједниачни\n13.02.2018 | 08:49\n@Petar kontrolori ski pasa su bahati, na noćnoj stazi maltretiraju skoro svakog redom! A ovo da roditeljima male dece oduzimaju zajednicki ski pas je dno dna.\n12.02.2018 | 22:25\nGospoda iz Skijalista Srbije su se zaista zanela i sada zabranjuju da supruznici dele ski pass! Danas sam bio svedok kada su oduzeli ski pass muzu i zeni koji imaju malu decu i ne mogu ni ovako da iskoriste jedan ski pass zglavno. Ovo je zaista necuveno!\n11.02.2018 | 21:54\n@BobanZr: Kontaktirajte sutra u toku dana direkciju Skijalista Srbije u Beogradu. Lično sam ih kontaktirao i ako je u pitanju neka greška biće ispravljena. Cenovnik ski karti je prenešen za sajta Skijališta (što je i navedeno na stranici) i do sada nije bilo pritužbi na tačnost podataka.\nCene u kalkulatoru su informativnog karaktera i uvek je dobro proveriti cenu u cenovniku u PDFu.\nOno što mi jedino pada na pamet je da vaša deca možda nisu izvan granice od 12 godina?\n11.02.2018 | 21:33\nDanas 10.02.2018 ,odem na salter skijalista srbije da kupim "Porodicni ski pass"\ni naidjem na veliko iznenadjenje.Naime supruga ja i dvoje dece po onome sto je postavljeno i na sajtu infokop i na sajtu skijalista Srbije i po tabeli prikazanoj za ski pass 2017/2018, treba da platimo 45560 rsd za 6-dnevni ski pass (+ 4*500 rsd za plastiku). Umesto toga sracunali su nam 58660 rsd (+ 2000 plastika). Sacuvao sam racun i odstampao uslove koje su sami okacili na pomenute sajtove. Nije mi jasno ko koga ovde laze i zavlaci,ali spreman sam da ovo isteram do kraja jer nije mala razlika.\nInteresuje me da li je uz svaki ski pass uračunata i noćna staza, pošto sam dobio poluproverenu informaciju da noćno skijanje se doplaćuje za ski pass kraći od šestodnevnog ili sedmodnevnog.\nZnam da prošle godine to nije tako bilo...\nСви видимо колико ски пас кошта и чекамо ових дана по двадесет минута у центру. Нису ми јави људи који прођу валидацију ски паса, а онда се међусобно чекају да се возе са неким у корпи, што проузрокује полупразне корпе, а самим тим и непотпуни искоришћеност жичаре. Немојте да сви губимо време због тога.\n22.01.2018 | 13:56\nsure u can,visa,master,debit,credit,..\nas long as the card is covered\nCan I pay the ski-pass with a card? Visa?\n20.01.2018 | 15:29\nDa li moze da se 6-dnevni ski pas kupi cekovima na tri rate?\n14.01.2018 | 16:55\nZavisi od meseca kad je rodjen. Moja cerka ima 11, puni 12 u oktobru tako da smo kupili deciji ski pass i rekli datum rodjenja na salteru. Problem je sto ne pise kad se sezona zavrsava a po pravilniku kaze da treba ako puni 5 godina u toku sezone.\nImam klinca koji ima punih 5 godina, da li je potrebno sada kupovati kartu za njega ili je to potrebno kada napuni 6 godina?\nски пас 10 дана је десет одређених везаних дана за којe купиш карту од-до-\n10 у сезони је десет било којих дана, појединачно, ти одабереш кад ти се скија...\nKoja je razlika izmedju ski pasa od 10 dana i 10 dana u sezoni?\n10-dnevni je skipass koji koristiš deset dana u kontinuitetu. Prvi dan je onaj kada prvi put uđeš na neku žicu (aktiviraš ski pass) i onda važi u narednih deset vezanih (kalendarskih9 dana.\n10 u sezoni važi bilo kojih 10 nevezanih dana u sezoni. Dakle, možeš skijati 1.januara, pa 12. i 13. februara, 3,4,5,6. marta, 11. marta ...\n11.01.2018 | 19:57\n@vladimir222 Razlika je u tome sto ski pas od 10 dana mora da se iskoristi od datuma koji morate da naznacite, a 10 u sezoni bilo kojih 10 dana u sezoni.\n11.01.2018 | 12:46\n02.01.2018 | 06:36\nTaman se čovek poraduje.Evo setio se neko da uvede duo ski pas za roditelje sa malom decom.Kad ono iznenadjenje!Po kojoj logici je taj ski pas za 6 dana 7000 din skuplji od običnog?Opet terate ljude u prekršaj.Ma skijaću na mužev pa ga oduzmite,slobodno ga pojedite i zagrcnite se sa njim.Sramota!\n22.12.2017 | 19:26\njos kada bi porodici sa skromnim primanjima omogucili 3-dnevni porodicni ski pas.Naime takva ponuda nije u ponudi.Dokaz da mogu samo imucni da uzivaju.Pogledajte cene i ponude Skijalista Srbije i videcete.Prava diskriminacija\n22.12.2017 | 19:13\nzna li neko kako se koristi ovaj kalkulator za iyracunavanje ski pass-a?.Ili ne radi ili sam smotan!\n@Мишко: statistika je u pitanju, tj. prosek koriscenja vertikalnog transporta i staza. Ako jedna osoba skija spusti se npr. 20 puta za jedan dan, dok kada dve osobe dele isti ski pas (jedna skija pre podne a druga skija popodne) onda zajedno mogu da se spuste npr. 30 puta za dan (zato sto su odmorniji, zeljniji skijanja itd.).\nSa druge strane verovatno je preterano uvecavanje cene za 50% ali cenovna politika Skijalista Srbije je nefleksibilna, tj. ide samo u jednom smeru.\nNa "zapadu" je standardno da se deca tretiraju do 14 godina i da je popust 50% u odnosu na odrasle, da od 14-18 godina postoji kategorija "omladinci" koji imaju popust oko 30% u odnosu na odrasle. Kod SS je situacija potpuno obrnuta, prvo je decija kategorija do 12 godina, drugo popust za decu je daleko manji (npr. 30%) i trece nema omladinske kategorije - ogroman propust u cenovniku Skijalista Srbije.\nSa trece strane dobro je sto ce uopste da uvedu "roditeljski" ski pass i da moze da se koristi "na smenu".\n22.12.2017 | 14:31\nЗвао сам Скијалишта Србије у вези мог последњег питања, ово ми рекоше: покренута је иницијатива за ову могућност ( да родитељи наизменично користе један ски пас ), послато је на Владу Србије, чека се њихова одлука (која ће вероватно бити позитивна, али кад им ово дође на ред).\nОво јесте добро, међутим није ми се свидела цена ове могућности, овакав ски пас ће бити око 50% скупљи од обичног појединачног. Радница СС што се јавила ми је дала пример ски паса од 5 дана, нормалан појединачни кошта око 12.000, овај "родитељски" ће да кошта око 18.000. Не знам зашто је толико скупљи кад га у једном тренутку користи само једна особа\nВидим да овде још неки имају недоумицују као ја - жена и ја долазимо са двоје мало деце ( не скијају још ) па би да их чувамо на смену - једно чува а друго скија. Шта радити у том случају? Лудост би била узимати два ски паса. Да ли могу они тамо на полазним станицама да одреде ко тачно користи ски пас у тренутку? Ја знам да сам раније ја куповао ски пас за више особа, нису уопште биле пристуне на куповини, према томе нису ни могли да их сликају\nMene su prošle godine slikali i za 3 dana, tako da za 5 sigurno hoće.\nNajbolje je da pozoveš direktno skijališta i pitaj njih, pa vidi šta će ti reći.\n30.10.2020. 02:14 Temperatura


» Poslednji dan Evropskog filmskog festivala u subotu, 24. maja\nJavna debata o Poglavlju 23 na novosadskom Univerzitetu\nPoslednji dan Evropskog filmskog festivala u subotu, 24. maja\nPoslednji dan Evropskog filmskog festivala biće održan u subotu, 24. maja. Prvi će u 13h biti prikazan švedski film Avalon. U 15h gledaoci će moći da pogledaju hrvatsko ostvarenje Košnice, a u 17h italijansko-nemačko-špansku koprodukciju Četiri puta.\nPoslednji dan Evropskog filmskog festivala biće održan u subotu, 24. maja. Prvi će u 13h biti prikazan švedski film Avalon. U 15h gledaoci će moći da pogledaju hrvatsko ostvarenje Košnice, a u 17h italijansko-nemačko-špansku koprodukciju Četiri puta. Festival u 19h zatvara prošlogodišnji kanski pobednid Plavo je najtoplija boja.\nZavršetak Evropskog filmskog festivala u Beogradu zbog poplava u Srbiji i dana žalosti nije održan u predviđenom terminu, u sredu 21. maja, već je odložen za subotu 24. maj. Detalje o filmovima i rasporedu projekcija možete pogledati ovde.\nSve aktivnosti programa Evropa otvoreno odložene


Arabic / العربيةAzerbaijani / AzərbaycancaEnglishFrench / FrançaisTurkish / TürkçeBosnian / Bosanski\nDrugi jeziciArabic / العربيةAzerbaijani / AzərbaycancaEnglishFrench / FrançaisTurkish / Türkçe\nKada je koncept rata protiv terorizma prvi put predstavljen, zagovornici ovog pokreta su bili mišljenja da će se ovaj problem riješiti za vrlo kratko vrijeme uz napredno naoraužanje, te su vjerovali da će preko noći uspostaviti demokratiju na Bliskom istoku. Muslimanske države su bile njihova odabrana meta, a niko nije pitao muslimane za mišljenje. Obrušili su mora bombi na muslimanske države pod izgovorom da se bore protiv terorizma. Pokušali su uvesti demokratiju uz ponmoć državnih udara i nemira, ali ni jednom nisu zastali i zapitali se šta bi zapravo muslimani željeli. Stoga, iz istog razloga zbog kojeg su pogrešno bili ubijeđeni da je terorizam prijetnja kratkog roka, nisu uspjeli ni uvesti demokratiju na Bliski istok.\nNeki zapadnjački krugovi tek treba da spoznaju ovu stratešku grešku, tj. da to sebi priznaju. Zato što ne uspijevaju da shvate da su radikalne organizacije zapravo reakcija – čija je pokretačka sila većinom osveta – neke od ovih zemalja pokušavaju razviti protiv-reakcije na njih. Zbog svoje mržnje ka radikalizmu, desničarski elementi i njihovi simpatizeri su objavili rat svim muslimanima. Pretpostavljaju da je rješenje da omoguće i upotrijebe još više naoružanja na Bliskom istoku. Pravo rješenje koje može okončati radikalizam se ignoriše, te se zbog toga svi muslimani smatraju neprijateljima.\nVijeće za vanjske poslove i ministri odbrane Evropske unije su nedavno ubijedili Brisel da razmatra problem “struktuiranja evropske odbrane”. U izjavi koju su dali nakon sastanka objavljeno je da su ministri vanjskih poslova i odbrane EU zacementirali svoju suradnju u odbrani, te da će uslijediti nastavak suradnje, indicirajući da je cilj zaštita građana EU. Izjava je također značila da će EU preuzeti veću odgovornost za svoju sigurnost i odbranu. Uprkos tome, projekat uspostavljanja jedinstvenog sistema odbrane EU, koji se skrivao iza snage organizacije sjevernoatlanskog vojnog saveza (NATO-a) od njegova osnivanja, smatrala se nerealnom po analizama iz perspektive odbrane. Bit će korisno spoznati istinsku stvrhu ove inicijative. EU je subject koji NATO štiti, iako je izvan dometa ikakvih eksternih napada. Ideja osnaživanja odbrane je svakako jedno od prava svake države. Ipak, pokušaji se ovdje odnose uglavnom na zaštitu od “unutrašnjih prijetnji”. Iako su pomenute unutrašnje prijetnje uzrokovane radikalizmom, njihov obim je proširen da uključi muslimane, a posebno izbjeglice koje su morale napustiti domovinu.\nNaravno, ovaj pokušaj targetira i neke prekogranične ciljeve. Jedna od ključnih usvojenih rezolucija na sastanku jeste formiranje specijalnog tijela koje će imati dužnosti upravljanja misijom EU vojne obuke u Demokratskoj republici Kongo, Maliju i Somaliji. Politička, trgovinska i vojna dominacija EU je posebno poznata u Africi. Ono što EU želi ostvariti ovim jeste jačanje vojne dominacije u Africi. Treba se prisjetiti da su brojni radikalni i politički pokreti u Africi većinom ugušeni nasiljem uz uplitanje Evrope. Iako već žive vrlo teško, afrički narod se suočava sa dodatnim nedaćama radikalizma, u atmosferi prožetoj nasiljem. Nasilje iziskuje samo još nasilja.\nOpćenito govoreći, ne bi bilo pogrešno pripisati kao glavni cilj ove defanzivne alijanse – koja treba biti formirana u okviru organa EU, neovisno od NATOa – islam. Postepeno se priklanjajući radikalnoj desnici, administracija EU usvaja ton koji je sve više zabrinjavajući iz dana u dan, do mjere da se ne mogu čak ni pomiriti međusobno. Bijesna upozorenja pojedinih organa ka izbjeglicama muslimanima ukazuju na činjenicu da pojedini čelnici EU nisu razumijeli borbu protiv terorizma i da su strašno pogriješili zauzimajući stav protiv islama.\nProjekat za zajedničko odbrambeno organizovanje znači više vojnika, oružja, bombi i bijesa. Evropa vjeruje da će ih ovo zaštititi od radikalizma. Pod velom ovakve zablude, Evropa očito još mora da shvati da se radikalizam hrani oružjem i bijesom. Nikako ne uspijeva uzeti u obzir činjenicu da ovo neće zastrašiti radikale, već, naprotiv, da će im dati argumente za osvetničke poteze, što će dovesti do atmosfere nezadovoljstva i nepovjerenja i među onim miroljubivim muslimanima. Evropski je kontinent dom mnogobrojnim muslimanima. Muslmani koji imaju osjećaj da su isključeni na ovom kontinentu će znatno naštetiti duhu jedinstva i solidarnosti, a Evropska Unija koja je značajno izgubila integritet će time značajno oslabiti. To nije utješan pejzaž, kako za Evropu, rako ni za ostatak svijeta.\nUkoliko bi neki zapadnjaci zaista željeli da se izbore protiv radikalizma i zaista tome težili iz humanitarnih razloga i zarad mira, onda bi trebali potražiti rješenje u alijansi s muslimanima. Da bi stigli do rješenja, trebalo bi da se konsultuju sa istinskim muslimanima i da teže tome da nauče nešto o pogrešnosti radikalizma iz izvora pravog islama. Krovni model koji pokušava nametnutu svoje vrijednosti i unijeti mržnju dok to čini, nikada neće biri uspješan. U konačnici neće postići ništa, a istovremeno će inspirisati još mržnje.\nNeke grupe pokušavaju pomoći ovim pojedincima tako što će sakriti okolnosti nasilja pod krinkom borbe protiv radikalizma. Ipak, or su isti oni koji potiču muslimane da se bore jedni protiv drugih. Dakle, postoji strateški plan od početka. Međutim, ikako se neće ostvariti, potpuno je jasno da takav plan uzrokuje pustoš u muslimanskom svijetu. Stoga je zadatak koji još jednom moraju preuzeti istinski muslimani koji moraju poslužiti kao model za usvajanje puta ljubavi i jedinstva međusobno i pokazati kako su nepokolebljivi. To će biti dobra lekcija onima koji su zlonamjerni, posebno ka islamskom svijetu. Vrata radikalizma će se zatvoriti, i postavit će se primjer onima koji misle da se mržnjom može riješriti sve. To će također biti prvi korak ka mirnom okruženju koje će uključivati i zapad, također.\nČlanak Adnana Oktara u “Cazin Net” :


Obračun azilanata u Prištini, jedan izboden nožem\nJedna osoba izbodena je nožem u obračunu nekolicine azilanata u centru za tražioce azila u Vranidolu kod Prištine, i prebačena je u Urgentni centar, gde joj je ukazana lekarska pomoć.\nIz policije su potvrdili da su intervenisali i u centru za azil uhapsili dvojicu osumnjičenih za napad.\n"Osoba povređena oštrim predmetom ( nožem) prebačena je u bolnicu na dalji medicinski tretman. Brzom policijskom akcijom uhapšena su dvojica osumnjičenih, a onda je pokrenuta istraga radi rasvetljavanja okolnosti slučaja", naveli su iz policije.


GINISOV KOTLIĆ TURISTIČKA ATRAKCIJA U BAČKOJ PALANCI | Turistička organizacija Vojvodine - Vojvodina, Srbija ГИНИСОВ КОТЛИЋ ТУРИСТИЧКА АТРАКЦИЈА У БАЧКОЈ ПАЛАНЦИ | Turistička organizacija Vojvodine - Vojvodina, Srbija\n> Novosti i obaveštenja > GINISOV KOTLIĆ TURISTIČKA ATRAKCIJA U BAČKOJ PALANCI\nOpština Bačka Palanka je dobila svoje mesto na listi svetskih rekorda, zahvaljujući kotliću, koji je najveći na svetu. Kotlić koji može da nahrani 12.000 ljudi smešten je na „Kaloš čardi“, u Bačkoj Palanci. Pre šesnaest godina, tačnije 13. januara 2002. godine, u ovom kotiliću skuvana je riblja čorba za Ginisa. Za paprikaš je utrošeno 1.700 kilograma razne rečne ribe, 150 kg raznih začina, 150 kg crnog luka, 300 litara kuvanog paradajza, 150 kg raznih začina i 1650 litara vode. Kotlić je izrađen od prohroma, sa zapreminom od 4.160 litara. Niske temperature koje su se tada se spuštale do čak -12 stepeni, nisu omele bačkopalančane da istraju u svojoj nameri.\nZa spremanje ove riblje čorbe angažovano je deset kuvara, koji su stajali na skelama postavljenim oko kotlića i drvenim veslima mešali sastojke za čorbu.\nDanas je kotlić turistička atrakcija i nalazi se u vlasništvu Turističke organizacije Bačke Palanke. Kotlić se koristi po potrebi za pripremanje gulaša i paprikaša, ali svakako predstavlja poseban kuriozitet pri poseti Bačkoj Palanci.\nKada ste u poseti ovoj opštini svakako morate posetiti rezervate prirode „Bagremaru“ i „Karađorđevo“ park prirode „Tikvara“, ergelu Karađorđevo, Muzej piva i dvorac Dunđerski u Čelarevu, muzej Sremska kuća u Neštinu.


U Novom Sadu vakcinacija građana prijavljenih putem eUprave počinje u subotu | Novosadski informativni portal 021\nNovi Sad 15.01.2021. | 11:47 > 13:24\nVakcinacija u subotu kreće u 10 časova u ambulanti u Zmaj Ognjena Vuka, u starom delu ambulante, ulaz broj 3.\nKako je najavljeno iz Doma zdravlja "Novi Sad", građane će pozvati iz Vladine kancelarije za IT i saopštiti im detalje. Nadležni su ranije najavili da se prvo vakcinišu stariji od 75 godina.\nVakcinaciju će obavljati dve lekarske ekipe i to Fajzerovom vakcinom, a u ovom trenutku nije poznato koliko doza stiže u Novi Sad.\nVakcinacija prijavljenih građana počela je danas u Beogradu. Kako je najavljeno, osim u Novom Sadu, sutra kreće i u Subotici, Zrenjaninu, Kruševcu i Nišu.\n15.01.2021 • 16:51\nhm... sa one 3 vakcine koje ce stici?


Nekažnjivost - glavna karakteristika borbe protiv korupcije još od 2012. - Društvo - Dnevni list Danas\nPočetna » Društvo » Nekažnjivost – glavna karakteristika borbe protiv korupcije još od 2012.\n5Piše: Danas Online 09. decembra 2018. 14.02\nSlučaj Mobtel ostao je nereše do današnjih dana Foto: EPA/KOCA SULEJMANOVIC\nU prilog ovoj tezi govori činjenica da je najveći broj slučajeva ostao nerešen i/ili neprocesuiran, a da su neki doživeli zastaru. Primer toga je slučaj Mobtela čiji je akter, Bogoljub Karić, postao aktivni podržavalac vlasti i predsednika Aleksadra Vučića u njegovom pohodu na predsedničku funkciju.\nIstovetna korupcija borbe protiv korupcije se desila prilikom kršenja postojeće procedure pri imenovanju dva člana Saveta za borbu protiv korupcije od strane premijerke Ane Brnabić, čime je poništena praksa koja je uspostavljena 2001. u dogovoru Saveta i tadašnjeg premijera Zorana Đinđića da Savet predlaže, a Vlada imenuje članove Saveta čime se čuva antonomija i integritet Saveta.\nU oba slučaja je narušen međunarodni akt Deklaracija iz Džakarte kojom se insistira na autnomnosti i sprečavanju političkog uticaja na rad antikorupijskih tela uključujući izbor rukovodstva antikorupcijskih organa.\nBorba protiv korupcije, Dan borbe protiv korupcije, Korupcija\nSvi protiv kojih ima dokaza su kaznjeni ili su postupci u toku.\nKad ne znaju šta će udaraju po vlasti ,ona im je uvek kriva\n10. decembra 2018. u 08.48\nPostupci su u toku za sve koji su sumnjivi\nklara klaric kaže:\n10. decembra 2018. u 08.51\nPa šta su čekali zuti ,što ih oni nisu pohapsili dok su vladali,jer bi morali pola od njihovih pohapsiti,pa ko bi ostao


Kovid-laboratorija "Kraguj" Instituta za javno zdravlje Kragujevac uzorkovala je putem briseva ukupno 25.104 uzoraka.\nDo petka 18. septembra u 15 časova, ukupno urađenih uzoraka je 164, a novoinficiranih pacijenata 12 - iz Šumadijskog okruga 11 (Jagodina 1):\n9. 9. 10. 9. 11. 9. 12. 9. 13. 9. 14. 9. 15. 9. 16. 9. 17. 9. 18. 9.\nUrađeni uzorci 195 177 197 222 171 - 151 209 184 164\nŠumadijski okrug 15 9 11 7 14 - 4 9 4 11\nKragujevac 13 7 11 5 12 - 4 8 4 10\nAranđelovac 0 0 0 0 0 - 0 0 0 0\nTopola 0 0 0 0 0 - 0 0 0 0\nRača 0 1 0 0 0 - 0 1 0 0\nKnić 1 1 0 0 1 - 0 0 0 0\nBatočina 1 0 0 2 1 - 0 0 0 1\nOd početka zaraze, iz Šumadijskog okruga pozitivnih pacijenata je 2.526, na osnovu uzorkovanih i odrađenih briseva. Po opštinama:\nKragujevac: 1.964 - do 16. maja bilo je 68, od tada 1.896\nBroj osoba iz Šumadijskog okruga u kućnoj izolaciji je 227 (+27), prema podacima MUP-a:\nKragujevac 202 (+26)\nBroj pacijenata 9. 9. 10. 9. 11. 9. 12. 9. 13. 9. 14. 9. 15. 9. 16. 9. 17. 9. 18. 9.\nNa lečenju 13 14 14 14 14 16 14 14 16 14\nNa respiratorima 4 4 4 4 4 3 2 4 3 2\nOtpušteni 1 - 1 - - 1 - - 2\nMinistarstvo zdravlja Vlade Republike Srbije saopštilo je danas da su od poslednjeg izveštaja testirani uzorci 7.411 osoba, od kojih su 62 nalaza pozitivna na koronavirus.\nU saopštenju se navodi da je u poslednja 24 časa od ove bolesti preminula jedna osoba, tako da je ukupan broj smrtnih slučajeva 739, dok je stopa smrtnosti 2,26 procenata.\nBroj hospitalizovanih pacijenata je 331, pri čemu se na respiratorima nalazi 20 osoba.\nOd početka epidemije u Srbiji je testirano ukupno 1.063.667 osoba, a potvrđeno je 32.757 slučajeva koronavirusa, dodaje se u saopštenju.\nOpštine i gradovi sa najvećim brojem do 18. 9. 2020:


Savo o suđenju: PASTORČAD u Srbiji, ali i u Evropi! | Mondo Portal\nSavo o suđenju: PASTORČAD u Srbiji, ali i u Evropi! 188 Podeli Podeli na facebook Podeli na twitter Podeli na viber Pošalji na mail\nFudbal 22.08.2019. / 23:12\nAutor mondo.rs 22.08.2019. / 23:12\n"U odnosu na našu igru, pobeda 2:1 je spektakularna", rekao je Partizanov trener posle trijumfa protiv Moldea. Imao šta da kaže o radu mađarskog arbitra Viktora Kašaija.\nIako je pred oko 6.000 dece u Humskoj prvi primio gol, Partizan je preokrenuo rezultat i pre svega snagom karaktera izborio prednost posle prvog meča protiv Moldea.\nNakon meča i trijumfa 2:1, šef struke crno-belih Savo Milošević rekao je da je bio veoma nezadovoljan viđenim u prvom delu susreta.\n"Bilo je to jedno od lošijih poluvreme od kada sam u Partizanu. Razloge u ovom momentu zaista ne znam. Neshvatljivo je da su bili toliko loši. Jedino što mi pada na pamet je da je postojala prevelika želja i da smo ušli u psihološku blokadu. Mogli smo da imamo mnogo više problema".\n"S obzirom na to kako se sve dešavalo i šta smo danas prikazali, rezultat 2:1 je spektakularan u odnosu na našu igru i to je jedino što može da nas raduje, jer i momci i ja znamo da možemo mnogo bolje", izjavio je on za TV Arena sport.\nMilošević je bio veoma nezadovoljan suđenjem, što se moglo videti i tokom utakmice.\n"Oni su se osećali komotno na našem terenu, kao i sve ekipe. Nikad ne komentarišem suđenje, ali ovo stvarno prelazi u stvari koje ne razumem. Oni su se osećali kao da igraju kod kuće. Mi danas nažalost nismo mogli da se osećamo tako. Teško je kad osećate psihološki pritisak, težinu utakmice i pri tome imate protivnika koji igra komotno. Znali su da će biti maksimalno zaštićeni, to je jedino opravdanje koje imam za momke, mimo naše indolentnosti".\nNa konferenciji za medije nakon utakmice još jednom je govorio o suđenju.\n"U izuzetno teškim uslovima radimo i nedostajala je ta energija sa tribina. Nekad je jako teško kad se osećate usamljeno na terenu i tu jedino vidim opravdanje za moje momke, jer pored toga što se osećamo kao pastorčad u našoj državi, imamo takav odnos i tretman i od strane UEFA jer ekipe koje dođu na naš stadion se osećaju kao kod kuće i što se tiče ambijenta i što se tiće suđenja. Verujete da je u takvim uslovima zaista teško raditi. Ja ne znam kako smo uopšte još živi takmičarski u četvrtom kolu".\n"Nisam video šta je Sadik radio, nisam imao vremena za to", rekao je kratko Savo Milošević o potezu Nigerijca koji je u drugom poluvremenu sedeo na kapiji na tribinama i telefonirao sa nekim, nakon što je zamenjen u pauzi.\nŠta da očekujemo od revanša narednog četvrtka?\n"Rekao sam da će ovo biti dva poluvremena. Završeno je tek prvo i odlučivaće drugo u Moldeu, definitivno. Malo sam sad zadovoljniji na kraju, s obzirom na rezultat i na kvalitet naše igre. Ako podignemo kvalitet za 30-40 odsto, možemo da se nečemu nadamo", dodao je Milošević.\nPogledajte najzanimljivije detalje u Humskoj gde je Partizan slavio protiv Moldea u prvoj utakmici plej-ofa za Ligu Evrope. Golove su postigli Suma i Tošić!\n/VIDEO: Savo Milošević ga izveo iz igre, on pričao TELEFONOM/\n/"Bambi" Tošić oprezan: Ozbiljni su, znaju šta rade!/\n/Norvežani su zadovoljni: Znate kako igramo kod kuće!/\nsavo milošević fudbal fudbaleri fk partizan liga evrope kvalifikacije\n23.08.2019. / 19:38\nE bas mi je drago za ovu " pastorcad " sto ce evro scenu zavrsiti sa Moldeom...ajde vise sa tom jadnom i tuznom pricom kako ih niko ne voli. A tih prica nije bilo kad su harali Srbijom i 6 titula za redom otimali i Zvezdu u kanal gurali i hapsili Dzajica i sta sve ne....mrsss\n@Kucerak u Sremu Ako stvarno veruješ u sve to, da ne polemišemo - potrebna ti je pomoć stručnjaka. Glupost svih gluposti je da je Partizan hapsio Džajića. Pre bi se reklo da je to bila UDBA. A tek ona da je nešto otimano od kluba koji su na ivicu propasti doveli upravo veliki zvezdaši. Da li stvarno neko može da poveruje kako su Mirnesi Šišići i razne Kasalice bili neki faktor? Majko mila.\n23.08.2019. / 18:19\na kakve to veze ima sto veze nemate sa fudbalom..cuveni Evropski gigant Molde da je hteo tri komada je trebao dati u prvom poluvremenu..posed prvog poluvremena 99 posto za molde...cestitam dobili ste jos jednu frakciju.....osnovci...odmah price e to je istinska ljubav...hehe


Srbija Arhive | Stranica 157 od 164 | Adria Daily\nPočetkom oktobra u Novom Sadu se održava 3. Međunarodna programerska konferencija, a tim povodom organizaciju ovog događanja za PRototip je predstavila Bojana...\nVeliki sportski događaj u Beogradu: „Serbian Throwdown 2015 „\nFinalno takmičenje najboljih CrossFit-era Evrope na Beogradskom sajmu Serbian Throwdown 2015, jedno od najvećih regionalnih takmičenje u CrossFit -u, održaće...\nKompanija Microsoft predstavila je i u Srbiji najnovije karakteristike i aplikacije Office 2016, koje su kao dodatak Office 365 Microsoft pretplatničkom...\nIznenadni ples u Ušću i poziv svima da se priključe (VIDEO)\n„Tajna Beograda“ nastavlja da pozitivno iznenađuje posetioce i stanovnike Beograda: plesači predvođeni Milanom Gromilićem, prvakom Pozorišta na...\nFinalnim takmičenjem održanim u beogradskom BelExpo centru završen je prvi srpski šampionat u umetnosti crtanja na kafi. Pobednik šampionata, Miloš Jeličić...\nOdbrojavanje do velikog spektakla „The Wall“ u bioskopima Cineplexx\nNajveća svetska turneja u istoriji izvedena od strane solo umetnika, stiže u vidu revolucionarnog koncertnog filma „Roger Waters: The Wall“, 29. septembra samo...\nMOL Grupa pokreće, sada već drugu godinu zaredom, međunarodni program za pronalaženje talenata UPPP. Ovogodišnji moto, „Avantura je pred...\nKompanija Lenovo danas je najavila da je Lenovo VIBE Shot telefon dostupan korisnicima u Srbiji. Ovaj telefon je kreiran kako bi korisnicima pomogao da u...\nZašto se „Novosti“ zovu „Večernje“, a izlaze ujutru?\nSasvim sigurno ste ove dnevne novine bar jednom imali u rukama. Ukoliko ste od sedamdesetih pa nadalje, u bilo kom trenutku, išli do trafike da kupite novine...\nBeograd 25. septembar 2015. – U nedelju, 27. septembra 2015. godine, više od 30 hiljada elegantno odevene gospode širom sveta u više od 400 gradova, zajahaće...\nMesec vina: 58. „Grožđebal“\nSeptembar je poznat i kao mesec vina, a širom Srbije se održavaju brojne manifestacije. Dani berbe grožđa – „Grožđebal“ se tradicionalno...\nProteklu nedelju je obeležio popriličan broj zanimljivih dešavanja, ali bih iz tog obilja izdvojila dva događaja koja su meni privukla pažnju. Prvi se održao...\nNakon rasprodatog spektakularnog koncerta na stadionu Koševo u Sarajevu na kojem je prisustvovalo preko 70.000 posetilaca, Dino Merlin dolazi u Beograd, u...\nJedan od „Bretonvudskih blizanaca“, Međunarodni Monetarni Fond, jedna je od svakodnevnih tema u našoj zemlji. Da li sarađivati sa MMF-om ili ne može se čuti...\nSa ciljem da se široj javnosti predstavi umetničko stvaralaštvo romskih umetnika, u Beogradu će se 25. septembra održati jednodnevni Festival romske muzike i...\nPočeo program podrške za mala i srednja preduzeća u Crnoj Gori\nPočeo program podrške za mala i srednja preduzeća u organizaciji Direkcije za razvoj malih i srednjih preduzeća Crne Gore i Japanske agencije za međunarodnu...\nU prisustvu brojnih zvanica iz javnog i kulturnog života, u raskošnom ambijentu hotela Radisson Blue Old Mill, predstavljena je najveća radijska mreža u Srbiji...\nDirect Media i Novak Đoković Fondacija potpisali ugovor o partnerstvu\nNovak Đokovic Fondacija i regionalni medijski sistem Direct Media potpisali su ugovor o strateškom partnerstvu na projektu „Original“, besplatnom...\nU polufinalnom nadmetanju druge generacije jedinstvenog edukativnog programa Američke privredne komore u Srbiji, „AmChamps – Mladi lideri promena“, četiri...\nAnđela Micić je devojka kod koje ceo grad odlazi da se tetovira. Međutim, malo ljudi zna o tome ko je ona i čime se još bavi, osim tetoviranja. Rođena je 1992...\nPreko 2.500 učenika u petak će istražiti Igralište za inovacije\nNaučni karavan 25. septembra stiže u Beograd Hemijski eksperimenti, ogledi iz fizike i popularna predavanja u srži interaktivnog programa Preko sto škola...\nOdržana revija Verice Rakocević: Freedom of Memories\nU subotu, 19.septmebra 2015. održana je modna revija “Freedom of Memories” srpske dizajnerke Verice Rakočević. Kolekcija jesen-zima 2015/16 inspirisana boho...


Mirko Krstović najmlađi učesnik superfinala TV Slagalice (Video)\nMirko Krstović iz Banatskog Despotovca najmlađi je učesnik ovogodišnjih kvalifikacija superfinala najdugovečnijeg kviza na ovim prostorima – TV Slagalice.\nOvom simpatičnom 23-godišnjaku smešio se i plasman u polufinale, ali je u poslednjoj igri protivnik, daleko iskusniji učesnik kviza, bio bolji za samo jedan poen.\n– Prezadovoljan sam jer mi je ovo prvo učešće u kvizu i to ovog kalibra. Stigao sam do superfinala, u superfinalu bio najmlađi učesnik i izgubio za jedan poen u poslednjoj sekundi. Pritom mi je i TV Slagalica prvo pojavljivanje na televiziji, tako da nema za čim da žalim – priča Mirko Krstović za portal zrenjaninski.com.\nPROČITAJTE JOŠ: Erika Maminirina Rafararano sebe smatra pravom Zrenjaninkom (Foto)\nZa kviz se, kako kaže, nije posebno pripremao, a dobra priprema su mu kvizovi koji se organizuju u pabovima i u kojima redovno učestvuje.\nDiplomirani profesor geografije, na master studijama, osim što vredno uči, aktivno igra fudbal u lokalnom klubu u Banatskom Despotovcu.\n– Fudbal igram od malih nogu i nastavio sam da ga igram za svoj seoski klub, jer to, osim što volim ovaj sport, smatram i nekim činom lokalpatriotizma – objašnjava Mirko.\nJer, za svoje selo, Banatski Despotovac, Mirko je jako vezan. Iako studira u Novom Sadu već pet godina, svaki vikend provodi u selu.\n– Ovo je moje rodno mesto. Dođem pre svega da pomognem roditeljima, jer uvek ima nešto da se radi u seoskom domaćinstvu. A onda, tu je i fudbal – ističe Mirko.\nOdrastanje u selu mnogo lepše nego u gradu\nSmatra da je odrastanje u selu mnogo lepše nego u gradu i da je detinjstvo i osnovnoškolsko obrazovanje u Banatskom Despotovcu njegovom životu dalo poseban kvalitet.\n– U Zrenjaninu sam pohađao srednju ekonomsku školu i dobro sam se snašao. Primetio sam da moji vršnjaci iz grada ne znaju za lepote sela. Bilo je čak i onih koji nisu čuli za Banatski Despotovac. A ja, eto, znam i kako je živeti u selu, ali se odlično snalazim u gradu, bio to Zrenjanin ili Novi Sad – navodi naš sagovornik.\nJako voli geografiju i zato ju je i diplomirao, a posebno mu se dopada geografija stanovništva.\n– Geografija je divna nauka i, iako su me mnogi odvraćali od studiranja, nisam odustao. To volim i tu sam dobar. Sebe vidim u nastavi. Ako bude prilika da ostanem na fakultetu, bilo bi divno, a ako ne – biće posla – završava razgovor za portal zrenjaninski.com Mirko Krstović.\nTagoviBanatski Despotovac Kviz Mirko Krstović nl popularno TV Slagalica\n17/12/2021 у 20:57\nДечко који обећава! Спојити предности живота на селу, спорт и науку је велики успех. То су вредности које би цело друштво требало да следи. Свака част, мајсторе!\nPančevcima plaćamo skoro 180 miliona za uklanjanje divljih deponija\nJeste li videli šta je GOMEX pripremio? Počela je nova velika akcija!


Lice: Trifunović Miladin Archives - Page 2 of 2 - Detektor\nSvjedoci na suđenju Miladinu Trifunoviću, optuženom pred Sudom Bosne i Hercegovine za zločin protiv čovječnosti počinjen na području Ilijaša i Vogošće, govorili su o tome kako su u proljeće 1992. godine odvedeni u zatočeništvo, a potom vođeni na kopanje rovova i u “živi štit” na brdo Žuč.\nSvjedok na suđenju Miladinu Trifunoviću, optuženom pred Sudom Bosne i Hercegovine za zločin protiv čovječnosti na području Ilijaša i Vogošće, govorio je kako je u proljeće 1992. godine odveden u zatočeništvo u “Planjinu kuću”, odakle je vođen na kopanje rovova i u “živi štit”.\nSvjedok Tužilaštva Bosne i Hercegovine ispričao je kako je vođen na kopanje rovova i u živi štiti dok je bio zatvoren u “Planjinoj kući” (opština Vogošća).\nSud BiH potvrdio je optužnicu protiv Miladina Trifunovića, bivšeg komandanta Vogošćanske brigade Vojske Republike Srpske (VRS) optuženog za zločin protiv čovječnosti počinjen na području Vogošće i Ilijaša u periodu od jula do decembra 1992. godine.


Romi u Velikom Gradištu obeležili su danas Svetski dan Roma, a ujedno i 50 godina od održavanja Prvog svetskog kongresa u Londonu.\n14:55 | 08.04.2021. Autor: Opština Veliko Gradište\nUdruženje “Rom“, koje danas slavi i desetogodišnjicu svog rada, priredilo je za ovu priliku prigodnu izložbu fotografija poznatih i slavnih Roma Velikog Gradišta, Srbije i sveta.\n“Prvi kongres, pre 50 godina, održan je u Česterfildu, pored Londona. Značajan kongres je bio treći, u Getingenu, kada se govorilo o žrtvama holokausta, pošto vidimo da neki pokušavaju da revidiraju istoriju, negirajući holokaust. Značajan kongres je bio 2000. godine u Poljskoj, u Varšavi, kad je ustanovljena nacija, neteritorijalna nacija Roma, i tom prilikom je bilo mnogo učesnika iz, nekih, 120 zemalja sveta. U Srbiji, po nomenklaturi, postoji 150.000 Roma, a prema nezvaničnim podacima ih je 450.000“, rekao je Sremčević.\nZamenik predsednika opštine, čestitao je praznik u ime čitave lokalne samouprave na čelu s predsednikom Draganom Milićem, kao i povodom desetogodišnjice rada Udruženja “Rom“ koje, kako je rekao, doprinosi da ta zajednica bude to što jeste. Takođe, dodao je i da opština, upravo zbog jakog socijalnog programa i svega što čini, ne odvajajući pripadnike drugih nacionalnih manjina, može da se pohvali da u svojoj sredini ima takve ljude.\n“Nastavićemo da pomažemo i kroz Dekadu Roma i kroz apliciranja, gde god je to moguće, da život učinimo kvalitetnijim i boljim svima, ne samo romskoj populaciji“, istakao je Marković.\nPostavljena đubrijera u Gradskom parku


„Пуч“ дрма Македонију\n„Puč“ drma Makedoniju\nOpozicioni Socijaldemokratski savez Makedonije (SDSM) Zorana Zaeva još nije odlučio kada će početi da objavljuje kompromitujuću dokumentaciju koja premijera Nikolu Gruevskog i deo njegovih saradnika sumnjiči za korupciju, a policija je uhapsila još dvojicu osumnjičenih za podrivanje ustavnog poretka i njima je određen pritvor do mesec dana.\nOd dvojice uhapšenih jedan je bio zaposlen u MUP-u devet godina, a jedan još radi u tom ministarstvu. Policija ih sumnjiči da su radili za strane službe, a provere su pokazale da je njihova imovina bila nesrazmerno velika, to jest da poseduju na stotine hiljada evra u gotovini i u akcijama.\nRanije je uhapšen bivši direktor Kontraobaveštajne direkcije Zoran Veruševski i njegova supruga sa još jednom osobom iz Strumice. Zasad je jedino Zaev još na slobodi, ali je policiji morao da preda pasoš kao garanciju da neće napustiti zemlju. Protiv njih su podnete krivične prijave za „špijunažu” i „nasilje nad predstavnicima najviših državnih organa”.\nOva hapšenja se u makedonskoj javnosti tumače kao poslednja poruka Zaevu da odustane od objavljivanja navodno kompromitujućih dokaza protiv vlasti.\nPrema najavama, SDSM će dokumenta objavljivati u delovima.\nVladajuća VMRO-DPMNE je pozdravila ovakvu odluku SDSM-a uz ocenu da „očajanje, pohlepa i nedostatak kapaciteta Zorana Zaeva konačno dobijaju svoje finale”. U susret najavljenom objavljivanju kompromitujućih dokumenata, premijer Gruevski je, pišu mediji, pokušao da relativizuje sve ekspresno donesene zakonske izmene koje su izazvale ogromno nezadovoljstvo kod građana koji su njima pogođeni.\nPrvo je vlada prihvatila jedan od sindikalnih zahteva, pa je otkazan sindikalni protest. Zatim je premijer pozvao na susret sa predstavnicima Profesorskog i Studentskog plenuma i najavio odlaganje dela usvojenih mera i novog zakona o obrazovanju. Napravljen je i treći ustupak – poslanička grupa VMRO-DPMNE je najavila izmene već usvojenog povećanja doprinosa na honorare koji bi bili znatno povoljniji od dosadašnjih.\nU javnosti nema dileme da će vlada zbog pretnje objavljivanja kompromitovanih dokumenata revidirati sve poteze koje je do juče žestoko branila, ali je problem što pogođeni tim izmenama ne veruju u iskrene namere već smatraju da se „vuk maskira u jagnjeću kožu”.\nKomunikolog Petar Arsovski smatra premijer takvim potezima želi da zatvori sve druge frontove kako bi mogao da se usredsredi samo na saniranje posledica koje bi mogle da budu izazvane objavljivanjem kompromitujućeg materijala koju u makedonskoj javnosti nazivaju „bombom”. „Mislim da su, prema priznanju Gruevskog, materijali koje očekujemo da budu pušteni u opticaj istiniti, a sudeći po njegovom ponašanju, oni su i opasni, pa se on trudi da ostavi što manje prostora za nezadovoljstvo koje bi objavljeni dokumenti mogli da zapale”, rekao je Arsovksi za Dojče vele na makedonskom jeziku.\nOn je isključuje mogućnost da će se cela situacija završiti raspisivanjem prevremenih izbora.\n„Mislim da kupovanje socijalnog mira treba da se delimično usvoji kao strategija da se na izbore ide sa samo jednim, a ne sa stotinu problema”, kazao je Arsovski.\nU međuvremenu se ništa ne ostavlja slučaju. Podrška vladinoj politici, to jest „odbrana Makedonije od izdajničkih marioneta u stranim službama i za strane interese”, stalno raste. Glumci, pevači, pisci koji, kako su izjavili, „primaju platu od države , rade za državu i imaju obavezu da je brane” organizuju se u Građanski pokret za odbranu Makedonije.\nA u vezi s saopštenjem tužilaštva u kome se navodi da je zabranjeno emitovanje materijala koji bi mogli da postanu predmet krivičnih postupaka, zabrinutost je izrazila američka ambasada u Skoplju istakavši da su slobodni mediji stub modernog društva.\nMediji igraju ključnu ulogu u predstavljanju informacija od javnog interesa, uključujući i informacije koje bi mogle da ukažu na zloupotrebe od strane vlasti i da rezultiraju krivičnim postupcima protiv javnih ličnosti, navode iz te ambasade.\nZvaničnici Evropske unije ozbiljno su zabrinuti zbog situacije u Makedoniji nastale nakon hapšenja više osoba zbog osumnjičenih za špijunažu, a evropski komesar za proširenje Johanes Han je potvrdio da će naredne sedmice doputovati u Skoplje. Han, međutim, ne želi da komentariše slučaj „Puč” jer, kako kaže, smatra da dijalog treba voditi u parlamentu, a ne na nekom drugom mestu, preneo je portal na makedonskom jeziku „Tajm”.\nMinistarka spoljnih poslova Hrvatske Vesna Pusić je izrazila ozbiljnu zabrinutost zbog slučaja „Puč”. Pusićeva je, kako je saopštila agencija MIA, ocenila da se radi na slučaju koji je naneo štetu Makedoniji, a koja se odražava i na čitav region. Evropski komesar za susedstvo i pregovore o proširenju Johanes Han i slovački ministar spoljnih poslova Miroslav Lajčak rekli su da političku krizu u Makedoniji treba rešavati u parlamentu, uz poštovanje demokratske procedure.\n„Probleme treba rešavati u parlamentu”, rekao je Han novinarima u Briselu uoči sastanka šefova evropskih diplomatija posvećenog ukrajinskoj krizi i suzbijanju terorizma.


Auto Autor:Nova05. jul. 202008:37\nKorona virus snažno utiče i na automobilsku industriju, pa statistika prodaje za prvih pet meseci ove godine izgleda kao nikada do sad. Osim pada potražnje za novim vozilima u EU od gotovo 50 odsto, ni «VW golf» više nije najprodavaniji model u Evropi. Hrvatska, Španija i Velika Britanija prošli najgore.\nPosledice pandemije korona virusa sve su vidljivije u ekonomskom sektoru, gde je automobilska industrija jedna od najteže pogođenih grana. U maju je zabeležen pad novoregistrovanih vozila u Evropi od 57 odsto u odnosu isti period prošle godine, odnosno 43 odsto za prvih pet meseci 2020. godine. Preciznije, u maju je u EU ukupno registrovano 622.062 vozila, odnosno 3,95 miliona vozila ukupno u 2020. Iako ovo deluje kao ogroman gubitak u odnosu isti period prošle godine, u stvari je u maju došlo do blagog opravka, jer je u aprilu pad prodaje iznosio čak 78 odsto.\nKako su mnoge države počele da popuštaju restriktivne mere, broj novoregistrovanih vozila počeo je lagano da raste. Štaviše, njihov broj se u maju gotovo duplirao u poređenju sa aprilom. Međutim, treba uzeti u obzir i to da se neke registracije odnose i na vozila prodata pre korone.\nNeobično za ovo vreme jeste i podatak da se veći rast desio se u privatnom sektoru, a ne među flotnim kupcima, što je i logično usled obustave rada u mnogim firmama.\nDržave EU sa najvećim padom prodaje (jan/maj 2020. vs jan/maj 2019.)\n1. Hrvatska 56 %\n2. Španija 54 %\n3. Velika Britanija 51 %\nDržave EU sa najmanjim padom prodaje (jan/maj 2020. vs jan/maj 2019.)\n1. Litvanija 17 %\n2. Finska 21 %\n3. Norveška 24 %\nNajtraženiji su SUV modeli\nKao i do sada, najpopularniji je SUV segment sa čak 40 odsto tržišnog udela. U maju je na 10 registrovanih modela, čak četiri bilo iz ove klase. Prvi po prodaji je «renault captur», zatim «VW T-Roc» i «dacia duster», koje prate «VW tiguan» i «peugeot 2008.» U maju su se dobro kotirali i «ford puma», «škoda kamiq», «mazda CX-30», «mercedes-benz GLE» i «audi Q3 sportback».\nPosle krosovera najveći broj registrovanih pripada modelima iz B i C-segmenta, dok su najgore prošle klase MPV, mali gradski automobili i luksuzne limuzine.\n«Clio» prestigao «golfa»\nOvo je drugi put da Renoov «clio» dospe na vrh liste najprodavanijh modela u Evropi, a kojom gotovo uvek gospodari Folksvagenov «golf». Ipak, kako je nemačka fabrika sredinom maja morala da stopira isporuku usled softverske greške, peta generacija Renoovog «clia» opet se probila na vrh tabele. Odlično se pokazao i Pežoov «208» koji zauzima treću poziciju.\nPet najprodavanijih modela u EU u maju 2020.\n1. Renault Clio – 16.028\n2. Volkswagen Golf – 13.125\n3. Peugeot 208 – 10.977\n4. Dacia Sandero – 10.651\nEko vozila sve popularnija\nDok su modeli sa pogonom na dizel i benzin u maju zabeležili pad od 62, odnosno 59 odsto, vozila na čistiji pogon pala su za svega osam odsto u odnosu na lane. Najtraženiji među njima bili su oni sa «plag-in» i blagim hibridnim sistemom, i to prvenstveno Tojotini modeli koji su zauzeli prva tri mesta. Vozila na električni pogon i dalje su dosta skuplja.\nNajprodavaniji modeli sa hibridnim pogonom u EU, maj 2020.\n1. Toyota Corolla – 5.185\n2. Toyota C-HR – 4.831\n3. Toyota Rav4 – 4.360\nNajprodavaniji modeli sa «plag-in» hibridnim pogonom u EU, maj 2020.\n1. Ford Kuga – 1.650\n2. BMW X3 – 1.356\n3. VW Passat – 1.139\nNajprodavaniji električni modeli u EU, maj 2020.\n1. Renault Zoe – 3.679\n2. VW Golf – 2.474\n3. Tesla Model 3 – 2.178


Vesti online / Vesti / Zanimljivosti / Tajland: Kita ubile plastične kese\nPosle pokušaja spasavanja kita koji je progutao više od 80 plastičnih kesa, životinja je uginula, saopštili su zvaničnici nadležnih službi na jugu Tajlanda.\nVeterinari nisu uspeli da spasu kita koji je progutao više od 80 kesa (Foto: Ilustracija)\nMladi kit pronađen je na izdisaju u blizini granice sa Malezijom, saopštilo je Ministarstvo pomorstva, prenose francuski mediji.\nVeterinarski tim je pokušao da ga spase, ali je na kraju kit uginuo juče posle podne, navodi se u saopštenju.\nRezultati autopsije su pokazali da je nesrećna životinja u želucu imala 80 plastičnih kesa, ukupne težine oko osam kilograma, ističu u Ministarstvu.\nTajland je jedna od zemalja koje troše najviše plastičnih kesa u svetu, što svake godine dovodi do smrti stotina živih bića koja naseljavaju područja u blizini posećenih plaža te zemlje.\nZANIMLJIVOSTI Zapanjujuće istraživanje: Voda pamti (VIDEO)


Popunjenost kapaciteta za prevoz putnika na letovima iz Beograda povećana je za tri procentna poena na 75 odsto, navodi se u saopštenju kompanije. Izuzetno dobri rezultati ostvareni su i u čarter saobraćaju gde je čarter brend Aviolet prevezao za 30,13 odsto više putnika u odnosu na oktobar prošle godine. Avioni nacionalne avio-kompanije tokom prošlog meseca leteli su ka čak 45 destinacija iz Beograda i dvanaest iz Niša, u poređenju sa 37 destinacija iz srpske prestonice ka kojima su saobraćali u istom periodu prošle godine.\n"Veoma smo zadovoljni postignutim rezultatima i uvereni da će se isti trend nastaviti i u narednom periodu. Nove destinacije, pokrenute u junu kao rezultat pažljivog strateškog planiranja, pokazale su se kao pravi potez koji je generisao značajan rast. Raduje nas i što smo ostvarenim rezultatima u velikoj meri doprineli rastu Aerodroma Nikola Tesla, koji u trećem kvartalu 2019. godine iznosi gotovo 10 odsto", izjavio je generalni direktor "Er Srbija" Dankan Nejsmit.\nNacionalni avio-prevoznik je u tekućoj godini, uspostavljanjem direktnih letova ka čak devet novih destinacija iz Beograda i dvanaest iz Niša, zabeležio najsnažniju ekspanziju od kada posluje pod imenom "Er Srbija".


Budimir ne može potpisivati dokumente | Balkan News | Al Jazeera\nBudimir ne može potpisivati dokumente\nSud Bosne i Hercegovine prihvatio je mišljenje Tužilaštva BiH koje se izričito usprotivilo da predsjednik bh. entiteta Federacija BiH Živko Budimir, dok se nalazi u pritvoru, potpisuje bilo kakve dokumente u vezi sa obavljanjem službenih poslova iz nadležnosti predsjednika FBiH, potvrđeno je agenciji Srna u Sudu BiH.\n“Sud BiH prihvatio je mišljenje Tužilaštva, imajući u vidu težinu, karakter i posljedice koje se osumnjičenom stavljaju na teret”, navode u Sudu.\nU Budimirovoj timu advokata vjeruju kako je njihov klijent i dalje federalni predsjednik sa svim ovlastima. Svaku drugačiju odluku nazivaju suspenzijom Ustava Federacije.\n“Obzirom na stav Tužilaštva da se ne dozvoljava potpisivanje bilo kakvog dokumenta koji je u vezi o obavljanjem poslova predsjednika Federacije, tužilac je uzurpirao i suspendirao Ustav”, rekao je advokat Ragib Hadžić.\nDa li je ova odluka Suda neustavna, Budimirovi advokati mogli bi zatražiti mišljenje federalnog Ustavnog suda.\n“Ovog trenutka blokada izvršne vlasti nije nastala djelovanjem Živka Budimira nego tužioca”, dodao je Hadžić.\nO odluci Suda BiH i novonastaloj situaciji poslije hapšenja predsjednika Federacije BiH u studiju Al Jazeere govorio je Kasim Trnka, profesor ustavnog prava.\nOn je kazao odluke svakog suda, pa i Suda BiH treba poštovati i provoditi, te izbjegavati svaki komentar.\n“U ovom slučaju mislim da je Sud imao valjane razloge da ovako postupi. Samu činjenicu da je predsjednik Federacije lišen slobode ne treba shvatiti samo u bukvalnom smislu – da se kreće u fizičkom smislu, već su i drugi aspekti njegove slobode ograničeni”, ocijenio je Trnka.\nOn je ukazao da je Budimir faktički lišen slobode iako protiv njega nije podignuta optužnica.\n“U toj situaciji, moglo bi se pretpostaviti da se eventualno na njega mogu vršiti različiti pritisci, da on nije u prilici da potpuno slobodno donosi odluke kao kada bi se nalazio izvan pritvora”, dodao je Trnka.\nSud BiH je 28. aprila odredio jednomjesečni pritvor Budimiru, koji je osumnjičen za primanje mita i kršenje Zakona o pomilovanju.\nPredsjednika FBiH su 26. aprila u Sarajevu uhapsili pripadnici Agencije za istrage i zaštitu BiH. Budimir je prebačeni u zatvor u Mostaru.\nUsvajanje federalnog Zakona o penzionisanju boraca, koje se postavilo kao posljednji uvjet za novi aranžman BiH sa MMF-om, trebao je potpisati pritvoreni predsjednik Federacije Bosne i Hercegovine.\nParlament FBiH bez odluke za slučaj Budimir\nUstav nema odgovor za slučaj pritvorenog predsjednika Federacije BiH, a on ne može obavljati svoju dužnost.\nŽivko Budimir ostaje u pritvoru\nAdvokat predsjednika FBiH iznio sumnje o namještanju slučaja nakon odluke Suda BiH da Budimir ostane u pritvoru.\nBudimirov potpis ključ za aranžman s MMF-om\nMMF uslovio narednu novčanu tranšu za BiH usvajanjem Zakona o penzionisanju boraca u FBiH, ali nedostaje Budimirov potpis.


90 godina Pozorišta mladih Novi Sad\nPozorište mladih 12. februara proslavlja svoj 90. rođendan. Obeležavamo ga svečanom akademijom na sceni u Ignjata Pavlasa, a na portalima nizom tekstova koji će našu publiku podsetiti na zanimljivosti iz istorije najstarijeg lutkarskog pozorišta u zemlji... Biće reči o prošlosti, sadašnjosti, glumci će se prisetiti kako su stigli u Pozorište mladih, podsetićemo se naših najgledanijih i najdugovečnijih predstava,…\nNa scenama Pozorišta mladih nije rasla samo naša publika, već su na njima stasavali i brojni umetnici, a mnogi od njih svoje prve profesionalne glumačke korake načinili baš na adresi koja stoji ispod imena našeg teatra. Među njima su i prvakinja Pozorišta mladih, glumica Vera Hrćan Ostojić i Darko Radojević. Vera je članica naše kuće cele četiri decenije,…\nNjegov dosadašnji glumački skor izgleda ovako: “Tri musketara” u Pozorištu mladih u kojem trenutno proba “Decu Paklene pomorandžu”, plus “Kad su cvetale tikve” u BDP-u. Na leto ga u Pozorištu mladih očekuje master predstava “Život u pozorištu”. Igrao je u serijama “Klan” i “Psi laju, vetar nosi”. Glumca Nenada J. Popovića u životu, kao i u glumi, kaže,…\nKako smo prohodali... Istorija je retko kada učiteljica života, uvek se nekako više ispostavi kao mučiteljica, ali u slučaju Pozorišta mladih, ona je važan podsetnik kako je jedan teatar - kroz devet dugih decenija, vaspitavao generacije i generacije mališana, koji su prvu svest o lutkarstvu, sceni, pozorištu uopšte, sticali upravo pod krovom naše kuće. Ljubljanske veze Sve je…\nMiloš Macura: Može li se nasilje pobediti izbegavanjem nasilja?\nŽivot i gluma su kod Miloša Macure tesno isprepleteni. Nedavno je završio Akademiju umetnosti i trenutno mu je primarno da se usavrši u svojoj profesiji. Ka tome ga pokreće stalna potreba za istraživanjem i pronalaženjem novog izraza, jer misli da gluma, pa i umetnost uopšte, počivaju na stalnom pokretu i potrazi za novim. Kada se tom osećaju doda…


Veledrogerija Anzag novi strateški partner Oktal Pharme | oktal-pharma.ba\nUdruživanjem s kompanijom Anzag, Oktal Pharma na prvom mjestu želi poboljšati uslugu i povjerenje svojih kupaca i dobavljača, te zajedno s njima graditi kvalitetan, moderan i transparentan sistem opskrbe farmaceutskim i medicinskim proizvodima na tržištu cijele regije. Prema dogovoru obe strane, ova transakcija neće dovesti do promjena u Upravi i menadžmentu, kao ni u osnovnoj poslovnoj politici Oktal Pharme.\nOktal Pharma d.o.o. osnovana je 1992. godine. Danas ima 130 mil. eura prometa, 17 posto udjela na tržištu, 200 zaposlenih i zauzima treće mjesto u veleprodaji farmaceutskih proizvoda na hrvatskom tržištu. Oktal Pharma ustanovila je kompaniju u Sloveniji, Bosni i Hercegovini, te Srbiji i Crnoj Gori, čime se sve jače pozicionira kao regionalni poslovni partner na tržištu bivše Jugoslavije.\nDokapitalizacija društva jača stabilnost kompanije i pridonosi jačanju tržišne pozicije, širenju poslovnih aktivnosti, te osiguravanju boljih uslova rada zaposlenicima. Širenje poslovanja ujedno predstavlja bazu za otvaranje mogućnosti generisanja novih radnih mjesta.\n"Ovo partnerstvo bit će primjer pozitivnog udruživanja i razumijevanja između dvije kompanije potpisnice, i uvjeren sam da će trajati dugo na obostrano zadovoljstvo, kao i zadovoljstvo kupaca i dobavljača", izjavio je nakon potpisivanja ugovora predsjednik Uprave Oktal Pharme d.o.o. Zagreb Vladimir Klobučar, mr. pharm.


Mještani Šatorovića dočekali Malkića uz vatromet\nMještani mjesne zajednice Šatorovići večeras su priredili doček za Benjamina Malkića koji je danas položio svečanu zakletvu u Skupštini Brčko distrikta BiH.\nUz vatromet i dobro raspoloženje dočekan je najmlađi zastupnik u Skupštini Brčko distrikta BiH.\nPodsjećamo, Benjamin Malkić je na posljednjim lokalnim izborima osvojio preko 1.100 glasova i jedini je zastupnik iz mjesne zajednice Šatorovići.\nMalkić je ušao u skupštinske klupe pomjeranjem Edina Zaimovića koji u ovom mandatu obnaša funkciju šefa Odjeljenja za prostorno planiranje i imovinsko pravne poslove Vlade Brčko distrikta BiH\nNovi predsjednik Privredne komore Brčko distrikta je Dragan Đukić, odlučeno je na današnjoj redovnoj sjednici skupštine ove organizacije. Đukić je nakon izbora na funkciju, predstavio plan rada Privredne komore za naredni period.\n„U ovoj godini imamo plan da sarađujemo sa institucijama Brčko distrikta na prevazilaženju krize koja nas je zadesila, planiramo i digitalizaciju, a plan je unaprijediti saradnju sa Spoljnotrgovinskom komorom BiH i entitetskim Privredne komorama“, rekao je Đukić.\nOn je dodao da bi Vlada u svakom slučaju, prije donošenja svake mjere koja ima za ublažavanje posljedica korona virusa, trebala da se konsultuje sa brčasnkom Privrednom komorom.\n„Kada se donose mjere za pomoć privredi, smatramo da je veoma značajno da se u donošenje takvih mjera uključi Privredna komora, jer mi najbolje znamo šta se dešava na terenu i šta privrednicima treba“, rekao je Đukić.\nĐukić je na mjesto predsjednika došao rotacijom sa mjesta potpredsjednika Privredne komore.\nBiblioteka BZK „Preporod“- poziv članovima i prijateljima „Preporoda“ za učešće u projektu proširenja biblioteke\nU okviru BZK „Preporod“ Brčko već skoro pune dvije decenije uspješno djeluje biblioteka koja zahvaljujući donacijama članova i prijatelja „Preporoda“ sada već broji više od 4000 naslova. Biblioteka je specijalistički uglavnom orijentirana na bošnjačku i bosanskohercegovačku književnost i historiografiju.\nSelman Edi Kaloper je na čelu tima „Preporodovih“ saradnika koji su ovih dana radili na poslovima uređenja knjižnog fonda biblioteke.\n- Formirali jedinstvenu bazu podataka pomoću koje smo pristupili sistematizaciji našeg knjižnog fonda. Knjige smo klasificirali u više tematskih grupa, te smo temeljito analizirali i uredili pozajmni fond biblioteke, a kao novinu uveli smo kategoriju stare i rijetke knjige. U okviru tog odjela imamo oko 50 knjiga- kazao je Kaloper.\nOn je naglasio da se u „Preporodovoj“ biblioteci nalazi i značajan broj knjiga koje su zaostavština uglednih Brčaka kao što su doktor Abdulah Bukvica, doktor Nežad Bećirević, Hasan Bećirević, te banjalučki muftija Ibrahim-efendija Halilović koji je također porijeklom iz našega kraja.\n- Međutim, trenutni prostor u kojem je smještena „Preporodova“ biblioteka već je sasvim popunjen knjigama i bit će neophodno što prije proširiti ga novim policama koje bi mogle biti smještene u sali i potkrovlju „Islahijeta“- izjavio je Selman Edi Kaloper.\nIz „Preporoda“ pozivaju sve članove i prijatelje i„Preporoda“ da budu dio projekta proširenja „Preporodove“ biblioteke tako što ćete svojim donacijama pomoći realizaciju ove plemenite i društveno korisne ideje.


VREME JE DA SRBIJA PRIHVATI REALNOST | Ekspres.net\nNaš zvaničan stav je postizanje sveobuhvatnog obavezujućeg sporazuma za obe strane koji vodi do međunarodnog priznavanja i članstva Kosova u OUN. Taj sporazum će imati posebne teme, koje će Kosovo pokrenuti, što i Beograd može da učini. Međutim, još uvek nismo videli nikakav zvaničan dokument iz Beograda\n“Po karakteru sličan Haradinaju, ali naivčina i marioneta Hašima Tačija”, kažu Albanci na Kosovu za Fatmira Ljimaja.\n“Ratni zločinac i najozloglašenije lice OVK”, navode za njega Srbi u Beogradu.\nZa one između – pristojniji i školovaniji politički kadar koji prilično odudara od drugih komandanata Oslobodilačke vojske Kosova. Fatmir Ljimaj je rođen u centralnom Kosovu, u selu srpskog imena Banja, koje je veće čak i od opštine Mališevo kojoj pripada, a bilo je jedno od glavnih uporišta OVK. Za ubistvo civila Ramiza Hodže i Seljmana Beriše u Mališevu, Ljimaj je svojevremeno oslobođen, kao i u Hagu u dva slučaja: za zločine protiv čovečnosti, nezakonito pritvaranje, mučenje i ubistva Srba i Albanaca u logoru Lapušnik kod Glogovca 1998. i naređivanje i učešće u maltretiranju srpskih civila i uhapšenih Albanaca u Klečki 1999. U intervjuu za “Ekspres”, on ističe da Srbi treba da prihvate činjenicu da je oslobođen krivice. Isto tako, smatra da Srbija mora da prizna nezavisno Kosovo i kao novi šef pregovaračkog tima Prištine u briselskom dijalogu, navodi da očekuje da se postigne konačni sporazum obavezan za obe stranu. Zanimljivo, ne isključuje direktno opciju korekcije granica.\n– Taj sporazum će na kraju i zauvek zaključiti započete teme između Kosova i Srbije. Duboko verujem i uveren sam da je u interesu oba naša naroda da postignemo dogovor poznajući i prihvatajući realnost. Kosovo je nezavisna država, sada već poznata i prihvaćena od više od 100 zemalja širom sveta i od svih država koje okružuju Srbiju. Vreme je da i Srbija počne da koegzistira sa ovom realnošću, kao i druge zemlje u ovom regionu, i da kao dve nezavisne države identifikujemo zajedničke interese. Treba da svi zajedno idemo prema našim zajedničkim ciljevima, ka evroatlantskoj integraciji i da konačno pružimo mir našem regionu i vratimo se poslu, razvoju dobrobiti i prosperiteta naših naroda. To je moja motivacija, zbog koje sam na čelu ove delegacije – da jednom zauvek okončam našu tragičnu istoriju koja karakteriše ovaj region.\nDa li podržavate ideju razgraničenja, korigovanja granica? Da li to uključuje razmenu teritorija?\n– Svima je poznato šta podrazumeva za Kosovo dijalog sa Srbijom i koji je naš cilj. Zvaničan stav Republike Kosovo je postizanje sveobuhvatnog obavezujućeg sporazuma za obe strane, koji vodi do međunarodnog priznavanja i članstva Kosova u OUN. Naravno, taj sveobuhvatni sporazum će imati posebne teme, koje će Kosovo pokrenuti, kao što i Beograd možda predloži da se tretiraju neke konkretne teme. Međutim, još uvek nismo videli bilo koji dokument ili zvaničan predlog iz Beograda o tome kako vidi konačni sporazum.\nKoja je svrha povećanja takse, da li je mera održiva? EU i SAD su protiv?\n– Porez je, nažalost, proistekao kao posledica agresivnog ponašanja, pa sve do neprijateljskih granica, od strane srpske države prema Kosovu. Godinama smo tolerisali prepreke koje je Srbija postavljala državi Kosovo, kosovskim preduzećima i njenim grđanima. Srbija je konstantno ometala slobodno kretanje robe i ljudi sa Kosova u pravcu Srbije. Ona je postavila razne birokratske, necarinske barijere, nepriznavanjem i neprihvatanjem dokumenata izdatih od strane naše državne uprave, improvizovanjem raznoraznih administrativnih procedura da bi se omogućio slobodan promet kosovskih preduzeća prema Srbiji i slobodno kretanje građana. Kada se tome doda opstrukciono ponašanje Beograda po raznim međunarodnim forumima koje je dovedeno do te tačke, jasno je da je Kosovo bilo prinuđeno da reaguje u funkciji samoodbrane. Kakav drugi odgovor možete očekivati od zemlje koja je vređana, koja nije priznata, protiv koje se radilo, u koju je ulazila roba, a preziralo njeno ustavno ime, i nisu se poštovali nikakvi zakoni te države, dok s druge strane tražite da se ne diraju vaši trgovinski ili ekonomski interesi. Do sada su odnosi Kosova i Srbije bili jednostrani. Bili su samo u interesu Srbije. Tako ne može više. Mi smo za odnose saradnje kao što smo dokazali i u prošlosti, ali uz uzajamno poštovanje i reciprocitet. U normalnim situacijama uspostavljanje tarife je apsurdno i protivno našoj viziji slobodne ekonomije i neometanog prometa robe i ljudi, ali kao što sam već naglasio, jasno je da su odnosi između Kosova i Srbije nenormalni i da bi se vratili u normalnu situaciju očekujemo promenu ponašanje. Srbija je od početka do sada rušila temelje onoga za šta je izgrađena CEFTA, a to je duh saradnje i uzajamnog poštovanja, kao preduslov za poboljšanje političke klime.\nStrahujete li od osnivanja Specijalnog suda za zločine OVK, s obzirom na to da ste dva puta bili u Hagu i da ste oba puta oslobođeni?\n– Stalno pratim dešavanja u Srbiji. Čitam različite publikacije, pratim medije i sa žaljenjem mogu reći da prosečan srpski građanin još uvek nema tačne i prave informacije o Kosovu u celini i o njegovim predstavnicima. Nažalost, javni i narativni diskurs u Srbiji u mnogim slučajevima je gori nego u vreme Slobodana Miloševića. Koliko sam mogao da pratim medije, srpskim građanima se plasira samo jedna verzija u interesu režima. Ima vrlo malo prostora za alternativu. Ponižavajuće portretizovanje i prikazivanje koje se događa u beogradskim medijima postiže cilj da prevari i onemogući prosečnog srpskog građanina da vidi istinu. Građani Srbije su u prošlosti neretko bili žrtve manipulativne propagande različitih političkih kasta koje su imale određene ciljeve za izgradnju naracije, potrebne za kratkoročne političke svrhe. Nažalost, i danas vidimo na nacionalnim televizijama takmičenje ko više mrzi Albance, kao i ko izvlači pseudočinjenice da se blate i ocrne različite figure na Kosovu. Kada danas čujete od takozvanih intelektualaca, kolumnista i političara određene kvalifikacije o Albancima, poput onih “varvari, divljaci, planinski narod”, osećam žaljenje jedino zbog činjenice da srpski građanin i danas ima ograničene mogućnosti da upozna svoje komšije Albance. Ovim želim da razumem zašto su srpski građani pretrpani predrasudama prema Albancima. Moja poruka onima kojima su ceo dan usta puna civilizacijskih tekovima i građanstva jeste da prihvate jedan od stubova civilizacije, a to su sudske presude. Ja sam prošao kroz tri sudska procesa, jedan u Hagu i dva na Kosovu, i u sva tri slučaja međunarodna stručna tela su me proglasila nevinim. Jako bih voleo da i u Srbiji počnu da prihvataju odluke suda, da optuženi ljudi odgovaraju pred pravdom, da se distanciraju od režima kojem se sudilo u Hagu, da priznaju zločine počinjene u zemljama bivše Jugoslavije, a ne da ih poriču i osuđene ratne zločince. Vreme je da Srbija smelo prihvati istinu i da se distancira od režima koji je doneo bol i zločin narodima bivše Jugoslavije. To je pre svega u interesu srpskog naroda, a tek onda se odnosi i na odavanje poštovanja prema svoj patnji koju je prouzrokovala drugim narodima kao preduslov da pokaže da su se oni ozbiljno i u potpunosti distancirali od mentaliteta prethodnog režima. Nažalost, i dan-danas zločine, tačnije masakre koje su srpska vojska i policija počinile na Kosovu, poriču državni lideri Srbije.\nOpširniji intervju sa Fatmirom Ljimajem možete pročitati u najnovijem broju Ekspresa, koji će se od petka naći u prodaji na kioscima\nTags beogradFatmir LjimajKosovo i MetohijaOVKpolitikapregovoriprištinaratni zločinirazgraničenješef pregovaračko timasrbija\nINTERVJU ALJBIN KURTI: ZSO je zamišljena kao nova Republika Srpska KANDIDAT ZA AMBASADORA SAD U PRIŠTINI FILIP KOSNET: Kreativna rešenja nisu šifra za razmenu teritorije VUČIĆ NA SASTANKU SA RUSKIM AMBASADOROM: Nemamo više razloga za poverenje u KFOR I NATO JOHANES HAN: Rešenje prepustiti Beogradu i Prištini